qundao/data-zh-poetry huggingface dataset:
幽怀次杜少陵赠韦左丞韵
作者：张萱
朝代：明

维天实生我，有此七尺身。老计久已拙，幽怀聊复陈。男儿一堕地，谁非传舍宾。下愚不可移，上智本有神。我自友千古，安用朝夕亲。烟霞日啸傲，泉石相比邻。不必鼓凿坯，何必数问津。彼已日凿窍，谁复能还淳。茫茫宦海阔，末路多沉沦。一饱叹无时，空负驹隙春。掷我千金躯，染彼万斛尘。吁嗟人间世，干禄亦苦辛。既枉不可直，一屈难再伸。胡为探重渊，撄此颔下鳞。浮荣何足慕，行乐自有真。物情我自谙，世态汝自新。不识富与贵，焉知贱与贫。掉臂问坦途，缓步且退踆。往来桃花源，果哉非避秦。振衣骊峰巅，濯足榕水滨。浩然脱羁绁，天子不得臣。物亦各有性，龙性终难驯。
广川忆旧
作者：张萱
朝代：明

当年裘马忆翩翩，雪洗雕翎血染鲜。倚醉鸣弓寒月下，玉鞍双挂兔如拳。
广陵九曲池怀古
作者：张萱
朝代：明

水调新声尽，池荒遍绿苔。晚云疏远树，野色上高台。径草閒能碧，篱花寒未开。空怜蛙阁阁，曾杂管弦来。
广陵孔融宅怀古
作者：张萱
朝代：明

高台木末起悲风，故宅萧条汉孔融。碧草有情迟落照，青山何处吊孤忠。前村鸟掠半溪雨，隔岸潮生远寺钟。往事怜君那得醉，一尊寒色楚江东。
广陵弩台怀古
作者：张萱
朝代：明

遗镞闻耕叟，登台伤客心。初烟扶岸上，片雨隔溪深。往事随芳草，秋风生远林。南朝一沟水，呜咽到如今。
广陵茱萸湾怀古
作者：张萱
朝代：明

茱萸湾头芦荻花，秋风高日蒸红霞。夜深打鼓负盐去，平潮轧轧鸣归艖。竹西歌吹杳何许，垂杨两岸黯不语。一声江笛叫江楼，㗲断寒云不知处。
广陵董井怀古
作者：张萱
朝代：明

大道久沦替，蔓草纷蒙茸。董生绍典刑，曰日行太空。凤德无乃衰，而生元光中。薄宦羁王官，岂不思冥鸿。挟策抗天人，何以取三公。微言报千古，荒井空孤桐。抚之有馀思，落月啼秋蛩。愿言载麟笔，慷慨齐高踪。
广陵邗沟怀古
作者：张萱
朝代：明

不尽邗沟水，微茫日夜流。潮连扬子渡，烟接海门秋。树影浮荒堞，蝉声到客舟。兴亡无限意，落木共悠悠。
广陵邵伯埭怀古
作者：张萱
朝代：明

堤上行人歌，堤水自秋色。如何甘棠思，不保五亩宅。寂寞东山月，迢递新城道。举头望西州，伤心剧秋草。
广陵邵伯埭怀古·其一
作者：张萱
朝代：明

堤上行人歌，堤水自秋色。如何甘棠思，不保五亩宅。
广陵邵伯埭怀古·其二
作者：张萱
朝代：明

寂寞东山月，迢递新城道。举头望西州，伤心剧秋草。
庚午季秋病困一月尹用平年兄以诗见怀因及潢池多警欲入居罗浮用来韵赋答
作者：张萱
朝代：明

自怜游目爱三馀，却恨初年不读书。今已据梧亲药裹，谁同击壤咏康衢。青编尘箧吾衰矣，白首玄亭意晏如。见说冯彝今佩犊，烦君同卜屈平居。
庚午守岁戏笔
作者：张萱
朝代：明

西园公，无名氏，老向人间亦徒尔。六身二首是耶非，人说明朝七十四。七十四，可若何，一不为少百不多。踽踽凉凉心悄悄，行吟泽畔空婆娑。觌面相逢人不识，缩踵却行犹畏迹。莫怪穷猿好择林，自是放豚难入笠。非仙非佛亦非儒，半农半圃半樵渔。有时冠履自桎梏，儿童笑唾鬼揶揄。自惜当年好身手，转瞬如何成老丑。头童齿落面冻梨，两足蹒跚柳生肘。目昏耳聩非故吾，掉头不受人招呼。昔为长物今弃物，止有一口常胡卢。终日胡卢有何意，傀儡登场满街市。一双白眼瞪不开，两豆何妨坚塞耳。尚留一腕能匠心，赋成不换长门金。据梧时读太昊易，拥膝惟赓梁甫吟。今夕何夕云除夕，儿女灯前皆绕膝。柏酒椒盘争献翁，愿翁百岁皆康吉。翁言尔且打灰堆，如意今从彭蠡来。餔糟请共醉司命，沿街更莫卖痴呆。痴呆还与阿翁买，买得痴呆长自在。痴呆若早还阿翁，何致胸中常磊磈。问翁何事耳失聪，鹖冠免洗将无同。烱烱欲收岩下电，得无负此青方瞳。知翁视听故无患，聪明自误常嗟叹。雷霆过耳若罔闻，不放乾坤入吾眼。阿翁好语儿与孙，今宵婪尾须盘桓。李畋深宵喧嚗竹，山魈白昼如云屯。虎皮金目竟何益，自昔高明鬼瞰室。且将竿燎照污邪，共祝明年瓶满粒。儿孙酒罢休嗷嗷，副在名山付汝曹。有口须吞豫让炭，疗饥不乞于陵螬。园公名氏亦难记，交绝途穷踪迹秘。但闻常入鸟兽群不惊，可是崇祯四年混沌氏。
庚子元日过赵钧甫绚霞馆
作者：张萱
朝代：明

岁献江边客，源寻溪上花。林深春似酒，日煖树为霞。山向楼心蹑，门随石嘴斜。乘风还有约，从尔觅胡麻。
庚申元日试笔
作者：张萱
朝代：明

西园有遗老，六十复加三。湖海气不减，烟霞癖转憨。看花啼一鸟，呼酒擘双柑。何处春光好，青山南又南。帝历今朝启，王春次日新。聪明鞭得尽，富贵祝空频。人老酒无力，春来诗有神。不须论甲子，我欲守庚申。
庚申元日试笔·其一
作者：张萱
朝代：明

西园有遗老，六十复加三。湖海气不减，烟霞癖转憨。看花啼一鸟，呼酒擘双柑。何处春光好，青山南又南。
庚申元日试笔·其二
作者：张萱
朝代：明

帝历今朝启，王春次日新。聪明鞭得尽，富贵祝空频。人老酒无力，春来诗有神。不须论甲子，我欲守庚申。
庚申冬月旧寮杨昆林右辖粤东时久病未能展谒辛酉春二月以诗代书驰候
作者：张萱
朝代：明

六龙飞处五云驰，抱膝停云有所思。帝赉关西清白吏，人歌南国素丝诗。三司附骥曾骖乘，十载归林尚绕枝。马足遗簪君问否，青山白首正栖迟。行吟惟悴老林丘，声气遥同二十秋。怀刺岂随弹铗客，受廛今喜抚尘游。炎陬薇省名方岳，海国桓圭古右侯。咫尺朱门犹未扫，何辞吾道付沧洲。
庚申冬月旧寮杨昆林右辖粤东时久病未能展谒辛酉春二月以诗代书驰候·其一
作者：张萱
朝代：明

六龙飞处五云驰，抱膝停云有所思。帝赉关西清白吏，人歌南国素丝诗。三司附骥曾骖乘，十载归林尚绕枝。马足遗簪君问否，青山白首正栖迟。
庚申冬月旧寮杨昆林右辖粤东时久病未能展谒辛酉春二月以诗代书驰候·其二
作者：张萱
朝代：明

行吟惟悴老林丘，声气遥同二十秋。怀刺岂随弹铗客，受廛今喜抚尘游。炎陬薇省名方岳，海国桓圭古右侯。咫尺朱门犹未扫，何辞吾道付沧洲。
庚申夏来送刘觐国少参以入贺还涖武昌并讯楚中任白甫龙君御诸社友时觐国方梦臼而里中南园旧社之役觐国捐赀主盟故咏叹及之
作者：张萱
朝代：明

冬归夏去及秋初，夙驾星言畏简书。献镜何因逢破镜，脂车曾否咏同车。莫将宦辙悲留滞，且向文坛共扫除。为问依刘弹铗者，可能长饱武昌鱼。
庚申巧夕遇雨
作者：张萱
朝代：明

凉宵初霁月初移，正是双星脉脉时。听雨幸饶今夕酒，挑灯惟读去年诗。梧桐一叶飘何处，河汉三更会转迟。寄问西园儿女辈，香奁曾否缀蛛丝。辍轭停梭向玉津，一年一渡一番新。星桥疏雨疑双泪，月帐流云妒二神。夫妇不须期世世，衾裯惟愿抱频频。离多合少空相忆，怪底嫦娥不嫁人。
庚申巧夕遇雨·其一
作者：张萱
朝代：明

凉宵初霁月初移，正是双星脉脉时。听雨幸饶今夕酒，挑灯惟读去年诗。梧桐一叶飘何处，河汉三更会转迟。寄问西园儿女辈，香奁曾否缀蛛丝。
庚申巧夕遇雨·其二
作者：张萱
朝代：明

辍轭停梭向玉津，一年一渡一番新。星桥疏雨疑双泪，月帐流云妒二神。夫妇不须期世世，衾裯惟愿抱频频。离多合少空相忆，怪底嫦娥不嫁人。
度岭忆母
作者：张萱
朝代：明

去夏才还里，新春即出关。奉舆惟半载，揽辔复千山。病减食方健，年添鬓渐斑。犬书明日返，能否慰慈颜。
度岭感旧留题
作者：张萱
朝代：明

重来犹忆五年期，往事浮云片片移。倦客不堪闻北雁，梅花偏发向南枝。
延平陆太守招饮杨氏园亭赋谢
作者：张萱
朝代：明

名园春色正平分，座拥笙歌酒共醺。去国一春犹浪迹，论交半世始逢君。林间白雨新添涨，槛外青山尽入云。夜色应怜龙气合，可堪倾盖复离群。
张仪吉过访小园以诗见投用来韵却赠
作者：张萱
朝代：明

商飙日云厉，灏气转江汜。如何逗微寒，犹自蕴残暑。物候乖其常，天运靡可恃。有客来何方，翩翩集于此。得无神已交，自谓肩可比。男儿重肝胆，岂复惮千里。不结堂上袜，不进圯下履。欲寻霞外踪，愿结丘中轨。相期拾白石，共煮榕溪水。对彼东篱花，坐此嘉树底。穷途交已绝，嗟我惟与尔。先圣有微言，固穷乃君子。寒暑委天运，勿复问行止。片语已千秋，相与穷底里。肯令山水音，再入世人耳。
张天如太史既寄声于李子木侍御见索拙刻诸书复以书价附郡理吴公祖见贶不敢拜领即缄拙刻诸书致之并书价完璧赋此驰谢
作者：张萱
朝代：明

山斗雄名悬日月，思玄情物见灵襟。玉堂永夜青藜火，红药芳春白雪音。下笔已闻破万卷，购书常不惜兼金。当年我亦紫薇客，鸡树因君复梦寻。
张忠叔以循州参军假余邑司马取急还剡东宦评卓尔宦橐萧然次陶靖节归去来词韵见示时病困不能折柳枕上得五十六字力疾捉笔书以赠焉靖节曰云无心而出岫忠叔念之西园公七十有三矣尚能随竹马迎旧衮也
作者：张萱
朝代：明

罗浮寄禄暂徘徊，何事长歌归去来。喜有牢骚囊里向，且浇磊磈眼前杯。一时宦态从吾拙，千古雄心任尔猜。此去还来休更暮，有人骑竹瘴江隈。
归兴诗
作者：张萱
朝代：明

释蹻初逢主，垂衣正右文。金函宣綵笔，玉案护彤云。步接夔龙武，心期麋鹿群。陈情今得请，温语日边闻。敢爱东山卧，空惭西掖臣。一官才半俸，数口未全贫。通籍无多日，还家有病身。敝裘犹在箧，浑未上缁尘。待诏朝常早，封囊出每迟。正逢勤吐握，岂复惜捐糜。病剧啼方绠，愁牵鬓欲丝。因知赐归日，即是感恩时。岭云天外白，莱服梦中斑。留句别朝达，著书寻故山。假从黄阁乞，身向紫霄还。耿耿瞻琼树，何年再共攀。微禄何能养，遗羹犹及尝。君恩诚浩荡，子舍足徜徉。僮仆欢偏剧，诗书卷欲狂。独怜万里去，不办宿舂粮。宫烛然窗夜，宫娃品赋年。桐阴青琐月，柳色御沟烟。饱食大官馔，时分少府钱。一朝江上去，犹是孝廉船。宿疴淹残夏，归心剧早秋。严霜下庭木，寒色上征裘。鸟过塞云合，蝉高关树愁。故林何日到，泪满大刀头。何事游偏倦，谁云宦早通。养能娱一日，贵不羡三公。野阔露零白，林秋叶坠红。此时闻断雁，回首意无穷。长谢云霄侣，言寻木石居。袖香垂露橘，馔入跃冰鱼。秋到酒应熟，人归菊未疏。山中多暇日，芳草籍安舆。塞草向人碧，江枫几叶丹。渐知秋色好，便觉宦情阑。禄薄归装稳，交穷行路难。尚凭知己在，时赠握中兰。落日鸟飞外，清秋客望初。暗香云桂动，寒影露槐疏。辍史辞纶阁，抽簪出玉除。且携五色笔，归续未完书。湖海已远适，烟霞惬宿缘。为官亦破产，未老欲归田。远树见倦鸟，高枝闻暮蝉。此行非跃马，不受绕朝鞭。爽气薄庭樾，凄风吹棘林。遥闻关塞笛，偏动故园心。霜渚雁寒渡，露枝猿夜吟。行歌式微者，犹不变南音。家信来前日，客游能几时。县官新税急，乡里旧人稀。更忆含饴母，遥嗔失学儿。回言寄驿使，八月是归期。道远寒偏早，林疏日易斜。衣留禅客别，酒向野人赊。宦况已如此，秋光殊未涯。归乘五石瓠，长泛一溪花。倚杖看南极，前星近少微。网罗岂不设，鸿鹄奈高飞。黄石昔云没，紫芝今正肥。欲寻赤松伴，且逐白云归。时事已大谬，我生良不辰。豺狼满关市，椎凿罢耕民。地脉行见绝，天心无乃嗔。郁陶河上客，御母正逡巡。落落孤生者，依依国士恩。衣冠惭洛下，肝胆向平原。南土机杼竭，西川鼓角喧。楚些今赋就，不为汨罗魂。蚕丛犹困斗，鸭绿亦论功。不是天亡敌，其如圣侧躬。谋惭间肉食，颂欲赋车攻。已矣勿复道，归从洗耳翁。故国松楸远，他乡雨露思。林边三水合，云外一峰奇。璧水馨香荐，滇云伏腊祠。墓田犹未买，风木有馀悲。弱弟毡常冷，连枝会每违。迷离寒梦杳，珍重远书稀。欲语不得语，求归今始归。独怜比翼者，不作一行飞。已遍室人谪，深知王事敦。啼门儿索饭，执爨妇无裈。焚却玉堂草，归从金马门。宦囊何所似，惟见管城髡。雁柱传新怨，鹿门寻旧盟。愁来书草草，寄罢梦卿卿。岂是少年别，犹悬远道情。到家应问舌，愧尔下机迎。荣禄辞青闼，归来未白头。读能破万卷，名欲博千秋。问寝三竿日，端居百尺楼。时时龙气满，风雨吼吴钩。娄水千秋擅，鄣山一代宗。欲招云杜客，高步祝融峰。馀子不足论，古人安可从。名山藏便得，须觅白云封。八月孤帆去，三江病客归。迎霜莼味脆，输稻蟹匡肥。更忆芳尊满，空怜秋日辉。因闻砧杵动，须制芰荷衣。为问珠冈路，罗浮东复东。依人鹰立架，报客鹤开笼。曝背花间日，开窗竹下风。归尝新社酒，一笑秋山空。身閒诗律细，归早病魔降。且抱耕云犊，时牵吠月厖。西湖桥六六，榕水桨双双。何日柳边醉，陶然枕玉缸。家在罗浮下，门迎四百峰。有田皆种秫，无地不栽松。书向月光读，诗从山色供。即归归亦得，何必减元龙。世路亦多故，物情今始谙。自信五宜去，非关七不堪。雄心愁里耗，归兴病中憨。挥手自兹去，逢人难细谈。
归兴诗·其一
作者：张萱
朝代：明

释蹻初逢主，垂衣正右文。金函宣綵笔，玉案护彤云。步接夔龙武，心期麋鹿群。陈情今得请，温语日边闻。
归兴诗·其七
作者：张萱
朝代：明

宿疴淹残夏，归心剧早秋。严霜下庭木，寒色上征裘。鸟过塞云合，蝉高关树愁。故林何日到，泪满大刀头。
归兴诗·其三
作者：张萱
朝代：明

待诏朝常早，封囊出每迟。正逢勤吐握，岂复惜捐糜。病剧啼方绠，愁牵鬓欲丝。因知赐归日，即是感恩时。
归兴诗·其三十
作者：张萱
朝代：明

世路亦多故，物情今始谙。自信五宜去，非关七不堪。雄心愁里耗，归兴病中憨。挥手自兹去，逢人难细谈。
归兴诗·其九
作者：张萱
朝代：明

长谢云霄侣，言寻木石居。袖香垂露橘，馔入跃冰鱼。秋到酒应熟，人归菊未疏。山中多暇日，芳草籍安舆。
归兴诗·其二
作者：张萱
朝代：明

敢爱东山卧，空惭西掖臣。一官才半俸，数口未全贫。通籍无多日，还家有病身。敝裘犹在箧，浑未上缁尘。
归兴诗·其二十
作者：张萱
朝代：明

故国松楸远，他乡雨露思。林边三水合，云外一峰奇。璧水馨香荐，滇云伏腊祠。墓田犹未买，风木有馀悲。
归兴诗·其二十一
作者：张萱
朝代：明

弱弟毡常冷，连枝会每违。迷离寒梦杳，珍重远书稀。欲语不得语，求归今始归。独怜比翼者，不作一行飞。
归兴诗·其二十七
作者：张萱
朝代：明

为问珠冈路，罗浮东复东。依人鹰立架，报客鹤开笼。曝背花间日，开窗竹下风。归尝新社酒，一笑秋山空。
归兴诗·其二十三
作者：张萱
朝代：明

雁柱传新怨，鹿门寻旧盟。愁来书草草，寄罢梦卿卿。岂是少年别，犹悬远道情。到家应问舌，愧尔下机迎。
归兴诗·其二十九
作者：张萱
朝代：明

家在罗浮下，门迎四百峰。有田皆种秫，无地不栽松。书向月光读，诗从山色供。即归归亦得，何必减元龙。
归兴诗·其二十二
作者：张萱
朝代：明

已遍室人谪，深知王事敦。啼门儿索饭，执爨妇无裈。焚却玉堂草，归从金马门。宦囊何所似，惟见管城髡。
归兴诗·其二十五
作者：张萱
朝代：明

娄水千秋擅，鄣山一代宗。欲招云杜客，高步祝融峰。馀子不足论，古人安可从。名山藏便得，须觅白云封。
归兴诗·其二十八
作者：张萱
朝代：明

身閒诗律细，归早病魔降。且抱耕云犊，时牵吠月厖。西湖桥六六，榕水桨双双。何日柳边醉，陶然枕玉缸。
归兴诗·其二十六
作者：张萱
朝代：明

八月孤帆去，三江病客归。迎霜莼味脆，输稻蟹匡肥。更忆芳尊满，空怜秋日辉。因闻砧杵动，须制芰荷衣。
归兴诗·其二十四
作者：张萱
朝代：明

荣禄辞青闼，归来未白头。读能破万卷，名欲博千秋。问寝三竿日，端居百尺楼。时时龙气满，风雨吼吴钩。
归兴诗·其五
作者：张萱
朝代：明

微禄何能养，遗羹犹及尝。君恩诚浩荡，子舍足徜徉。僮仆欢偏剧，诗书卷欲狂。独怜万里去，不办宿舂粮。
归兴诗·其八
作者：张萱
朝代：明

何事游偏倦，谁云宦早通。养能娱一日，贵不羡三公。野阔露零白，林秋叶坠红。此时闻断雁，回首意无穷。
归兴诗·其六
作者：张萱
朝代：明

宫烛然窗夜，宫娃品赋年。桐阴青琐月，柳色御沟烟。饱食大官馔，时分少府钱。一朝江上去，犹是孝廉船。
归兴诗·其十
作者：张萱
朝代：明

塞草向人碧，江枫几叶丹。渐知秋色好，便觉宦情阑。禄薄归装稳，交穷行路难。尚凭知己在，时赠握中兰。
归兴诗·其十一
作者：张萱
朝代：明

落日鸟飞外，清秋客望初。暗香云桂动，寒影露槐疏。辍史辞纶阁，抽簪出玉除。且携五色笔，归续未完书。
归兴诗·其十七
作者：张萱
朝代：明

时事已大谬，我生良不辰。豺狼满关市，椎凿罢耕民。地脉行见绝，天心无乃嗔。郁陶河上客，御母正逡巡。
归兴诗·其十三
作者：张萱
朝代：明

爽气薄庭樾，凄风吹棘林。遥闻关塞笛，偏动故园心。霜渚雁寒渡，露枝猿夜吟。行歌式微者，犹不变南音。
归兴诗·其十九
作者：张萱
朝代：明

蚕丛犹困斗，鸭绿亦论功。不是天亡敌，其如圣侧躬。谋惭间肉食，颂欲赋车攻。已矣勿复道，归从洗耳翁。
归兴诗·其十二
作者：张萱
朝代：明

湖海已远适，烟霞惬宿缘。为官亦破产，未老欲归田。远树见倦鸟，高枝闻暮蝉。此行非跃马，不受绕朝鞭。
归兴诗·其十五
作者：张萱
朝代：明

道远寒偏早，林疏日易斜。衣留禅客别，酒向野人赊。宦况已如此，秋光殊未涯。归乘五石瓠，长泛一溪花。
归兴诗·其十八
作者：张萱
朝代：明

落落孤生者，依依国士恩。衣冠惭洛下，肝胆向平原。南土机杼竭，西川鼓角喧。楚些今赋就，不为汨罗魂。
归兴诗·其十六
作者：张萱
朝代：明

倚杖看南极，前星近少微。网罗岂不设，鸿鹄奈高飞。黄石昔云没，紫芝今正肥。欲寻赤松伴，且逐白云归。
归兴诗·其十四
作者：张萱
朝代：明

家信来前日，客游能几时。县官新税急，乡里旧人稀。更忆含饴母，遥嗔失学儿。回言寄驿使，八月是归期。
归兴诗·其四
作者：张萱
朝代：明

岭云天外白，莱服梦中斑。留句别朝达，著书寻故山。假从黄阁乞，身向紫霄还。耿耿瞻琼树，何年再共攀。
归善王宪度明府有事罗浮夜还过小园幸获停镳愧未投辖以诗二章见赠次来韵赋谢
作者：张萱
朝代：明

蓬蒿短径月初乾，道左壶浆候夜阑。飞舄云留双影驻，挥毫霞染九光寒。干旄莫惜行春至，夜竹还宜卜昼看。老圃但知歌击壤，阳春白雪和应难。飙轮来自白云隈，地主惭非单道开。载燧驺声惊□鸟，披帷屐齿破深苔。灯前此夕凌云笔，月下连宵礼斗台。莫负平原期十日，何时投辖再衔杯。
归善王宪度明府有事罗浮夜还过小园幸获停镳愧未投辖以诗二章见赠次来韵赋谢·其一
作者：张萱
朝代：明

蓬蒿短径月初乾，道左壶浆候夜阑。飞舄云留双影驻，挥毫霞染九光寒。干旄莫惜行春至，夜竹还宜卜昼看。老圃但知歌击壤，阳春白雪和应难。
归善王宪度明府有事罗浮夜还过小园幸获停镳愧未投辖以诗二章见赠次来韵赋谢·其二
作者：张萱
朝代：明

飙轮来自白云隈，地主惭非单道开。载燧驺声惊□鸟，披帷屐齿破深苔。灯前此夕凌云笔，月下连宵礼斗台。莫负平原期十日，何时投辖再衔杯。
归善陆侯游罗浮淋雨不果以诗见贻次来韵赋谢
作者：张萱
朝代：明

欲访名山与大川，幽怀须问米家癫。西来此日霓旌远，东望何时鹤驾便。选胜留题千古在，登高作赋万人传。悬思省歛行秋令，更向山灵订宿缘。
归自五羊乘月渡石龙市寄怀邓玄度观察陈仪翔计部
作者：张萱
朝代：明

七载离居老一丘，白头今作一身游。灯前水阔天如洸，帆底潮平月不流。欲向剡溪频棹雪，谁怜南国独登楼。美人室迩烟波隔，何日同游海上鸥。
归舟纪梦
作者：张萱
朝代：明

大雅久寂寞，吾徒今合并。飞扬二三子，响往五先生。问水有遗胜，蹑尘寻旧盟。盘墩常左右，坛坫复经营。不失山林气，相关湖海情。我游殊草草，君意转萦萦。晏岁催归棹，空江闻远更。如何有清梦，忽漫见群英。寤寐由同调，精灵叶至诚。曲江曾赠锦，清献共彯缨。肃穆柏台使，招摇艺苑旌。已饶天际想，亦向梦中迎。臭味原冥契，机缘卜大贞。文昌七曜聚，执法一星明。纠合匪朝夕，周旋仗弟兄。老农堪受役，敝赋誓专征。努力共千古，连镳驰两京。斯文在后死，我辈且先鸣。盛事自不朽，壮图今竟成。诸君贾馀勇，先哲藉荣名。
往余家金陵获交于萧昆阳民部今二十有七年远矣民部健饭难老彼此音问阙然甲寅冬其介弟萧还拙还泰和赋此往讯
作者：张萱
朝代：明

当年结袜石头城，倾盖空惭国士名。老我孤生投世网，多君壮岁解尘缨。山川已间丘中赏，臭味遥同物外情。念别忽惊三十载，空瞻南极一星明。
徐念阳观察以长至前一日招饮赋谢
作者：张萱
朝代：明

豸绣麟符碧幰车，缁衣旧好及樵渔。时情祇合供棋局，往事何辞满箧书。不惜青黄加朽木，谩劳钟鼓享爰居。残灰已冷葭灰动，欲向初阳借一嘘。使君高谊薄秋旻，千古交情淡更真。设醴岂怜歌铗客，扫门应愧闭关人。深谈勃窣频前席，老态歌倾欲吐筃。怪底尊开疑挟纩，明朝黍谷正回春。
徐念阳观察以长至前一日招饮赋谢·其一
作者：张萱
朝代：明

豸绣麟符碧幰车，缁衣旧好及樵渔。时情祇合供棋局，往事何辞满箧书。不惜青黄加朽木，谩劳钟鼓享爰居。残灰已冷葭灰动，欲向初阳借一嘘。
徐念阳观察以长至前一日招饮赋谢·其二
作者：张萱
朝代：明

使君高谊薄秋旻，千古交情淡更真。设醴岂怜歌铗客，扫门应愧闭关人。深谈勃窣频前席，老态歌倾欲吐筃。怪底尊开疑挟纩，明朝黍谷正回春。
徐海石中丞入佐内台还里有终焉之志诗以讯之
作者：张萱
朝代：明

浮沉踪迹是耶非，数局残棋未解围。圣主恩新思旧衮，老臣发短忆初衣。请看超乘扬鞭去，谁复逢场袖手归。闻说装成堪泛海，海鸥何事更惊飞。
得报中考功令
作者：张萱
朝代：明

拙宦应宜早乞身，何因十载狎风尘。閒居已遂陈情疏，吏议唯求避世人。远岫无心云片片，长林有伴鹿甡甡。莫言积毁堪销骨，自信孤臣是逐臣。落日溪头独杖藜，行吟何事鬓丝丝。输它唤作沟中木，赢得长称膝下儿。塞马不须论得失，海鸥从此莫猜疑。閒来更喜身犹健，且醉村醪读楚词。
得报中考功令·其一
作者：张萱
朝代：明

拙宦应宜早乞身，何因十载狎风尘。閒居已遂陈情疏，吏议唯求避世人。远岫无心云片片，长林有伴鹿甡甡。莫言积毁堪销骨，自信孤臣是逐臣。
得报中考功令·其二
作者：张萱
朝代：明

落日溪头独杖藜，行吟何事鬓丝丝。输它唤作沟中木，赢得长称膝下儿。塞马不须论得失，海鸥从此莫猜疑。閒来更喜身犹健，且醉村醪读楚词。
怀夕佳亭再用前韵
作者：张萱
朝代：明

君家亭子闻新搆，老梅短竹殊清凄。檐光日脚不敢下，山色案头来自西。数拉畸人结汤社，閒呼小妇拈诗题。我欲从之室且迩，其如李下久无蹊。
怀姚承庵明府
作者：张萱
朝代：明

江头落木正纷纷，秋色空高白雁群。来暮已歌新召父，去思犹颂大冯君。六经独抉千秋秘，万卷穷探二酉文。欲问老农何所事，一犁春满健耕云。
怀玉公署即事
作者：张萱
朝代：明

玉华山头日欲斜，乱石错落青槎枒。当人白日横豺虎，满地黑月諠虾蟆。春愁日结杜宇舌，雨意别作栟榈花。浮云直北亦莽莽，长安不见空咨嗟。
恩诏赐复冠带县大夫雨中携酒赐贺赋此呈谢
作者：张萱
朝代：明

数载雷霆谴，馀年犬马躯。圣恩逢浩荡，臣幸□须臾。复就冠裳列，均沾雨露濡。冷灰今已溺，不敢借吹嘘。十五年前事，一场春梦中。衣冠新影戏，笠屐旧园公。覆水惜馀沥，落花羞故丛。开尊咏麟趾，醉杀紫芝翁。欣然已天逸，忽尔复天黥。对镜儿孙笑，入群鱼鸟惊。可是望门嚼，曾为戴帽饧。解兰吾岂敢，何事縳尘缨。安得驹维谷，从他貉聚丘。逢场聊作戏，破甑昔回头。且作烟霞主，还同麋鹿游。乐饥歌泌水，此外更何求。自笑沟中断，空馀爨下材。冥鸿不可慕，海鸟莫相猜。北阙浑无梦，南山空有台。喜逢新甲子，恩自日边来。击壶歌伏骥，拔剑听鸣鸡。纬恤宗周阙，吟魂楚泽迷。蓬蒿已满径，桃李未成溪。为问鱼惊饵，何如龟曳泥。
恩诏赐复冠带县大夫雨中携酒赐贺赋此呈谢·其一
作者：张萱
朝代：明

数载雷霆谴，馀年犬马躯。圣恩逢浩荡，臣幸□须臾。复就冠裳列，均沾雨露濡。冷灰今已溺，不敢借吹嘘。
恩诏赐复冠带县大夫雨中携酒赐贺赋此呈谢·其三
作者：张萱
朝代：明

欣然已天逸，忽尔复天黥。对镜儿孙笑，入群鱼鸟惊。可是望门嚼，曾为戴帽饧。解兰吾岂敢，何事縳尘缨。
恩诏赐复冠带县大夫雨中携酒赐贺赋此呈谢·其二
作者：张萱
朝代：明

十五年前事，一场春梦中。衣冠新影戏，笠屐旧园公。覆水惜馀沥，落花羞故丛。开尊咏麟趾，醉杀紫芝翁。
恩诏赐复冠带县大夫雨中携酒赐贺赋此呈谢·其五
作者：张萱
朝代：明

自笑沟中断，空馀爨下材。冥鸿不可慕，海鸟莫相猜。北阙浑无梦，南山空有台。喜逢新甲子，恩自日边来。
恩诏赐复冠带县大夫雨中携酒赐贺赋此呈谢·其六
作者：张萱
朝代：明

击壶歌伏骥，拔剑听鸣鸡。纬恤宗周阙，吟魂楚泽迷。蓬蒿已满径，桃李未成溪。为问鱼惊饵，何如龟曳泥。
恩诏赐复冠带县大夫雨中携酒赐贺赋此呈谢·其四
作者：张萱
朝代：明

安得驹维谷，从他貉聚丘。逢场聊作戏，破甑昔回头。且作烟霞主，还同麋鹿游。乐饥歌泌水，此外更何求。
恭奉万历哀诏用韵
作者：张萱
朝代：明

仙驭灵踪蹑结邻，桥山神鼎屹嶙峋。自怜沟壑馀黄发，犹忆丝纶奉紫宸。万里逐臣空洒血，三良遗恨未埋身。号天欲问须材事，芮毕彤毛复几人。
恭奉泰昌哀诏用韵
作者：张萱
朝代：明

病起吞声泣泰昌，夜来惊梦侍先皇。九天龙逝髯双堕，满地鹃啼血万行。犬马一年三易主，河山孤泪再沾裳。莫言舜日三旬六，四海讴歌万古长。
恭谒先师赵文懿公祠像溪山如昨池台已非后死谓何忾然永叹
作者：张萱
朝代：明

漫游重问旧津梁，犹忆抠衣晚沐堂。绕足数声云外磬，低头一瓣袖中香。曾携紫橐辞金马，故觅丹丘访石羊。为问当年桃李客，至今谁复咏甘棠。
惠州西湖歌
作者：张萱
朝代：明

九州之内三西湖，真山真水真画图。钱唐名圣果不妄，二高三竺神仙都。汝阴勺水胡为尔，欧阳太守移家至。续游不是老门生，安得标名在人耳。惠州西湖岭之东，标名亦自东坡公。绍圣已非元祐日，惠州岂与杭州同。东坡寓惠凡三祀，有诗一百□十二。空将藤菜敌莼羹，江月才留二百字。万里投荒白发臣，栖栖数口合江滨。却为湖中了公事，故令岭外苦行吟。行吟岂是湖山主，不放西湖入佳句。逐臣幸饱惠州饭，敢向湖山添口语。东坡东坡真可悲，磨蝎生当绍圣时。脱离刀几全馀息，领略湖山不在诗。湖山之灵更有说，东坡先生果奇绝。前知后有西园公，能为东坡补其缺。世间清福人最难，清福无过湖与山。钱唐汝阴久占断，罗浮亦已穷跻攀。且留惠州一幅画，付与西园细描写。西园老矣可若何，年来亦是行吟者。生长西湖六十年，半农半圃半渔船。持蟹嗅英烟雨外，黑甜软饱水云边。一片蒲帆五石瓠，六如荒碣三桥路。峰头白鹤几时还，月下芳魂何处渡。竹岸杨堤秋正新，三三两两歌采菱。城头日落不归去，篝灯远近如流萤。永福寺前钟一动，临风短笛渔三弄。轮篙撤网携笭箵，网得银梭争笑閧。漱玉滩横水不波，蓼花深处荷花多。烛龙晓燄射寒玉，潋滟化作金叵罗。孤棹最宜孤月上，水鸟无声秋沆漭。人在冰壶琴一弹，永夜众山皆答响。园公更喜雨中游，荷声淅沥橹声柔。烟鬟今已沐西子，画桨何须载莫愁。万顷烟波湖一曲，人濯其缨我濯足。结茅懒住罗浮山，却向西湖伴幽独。西湖幽独好谁论，可是东坡宿种根。为问西湖千载后，有人能否补西园。
慈因寺斋集得环字即席赋
作者：张萱
朝代：明

禅心诗思最相关，野服清斋得暂閒。钱乞大官唯布地，名惭小草只宜山。一帘过雨笼花气，三笑逢君破客颜。日暮暑消谈麈落，弥天高辨正连环。
戊午入五羊阻风赤岭有怀五羊诸君子
作者：张萱
朝代：明

去年秋八月，曾作五羊游。今年秋八月，复汎一叶舟。五羊杳何许，一水空悠悠。挂帆乘夜发，击汰遵河洲。帆开未及饱，摵摵西风遒。水涸舟易胶，野旷星汉流。白露满蒹葭，落木何飕飗。戍鼓迎鼍更，新寒肃衿裯。遥遥同心人，乃在天西头。岂曰川无梁，梦寐不可求。揽衣起徬徨，水鸟群啁啾。岂亦求其匹，悲鸣不能休。胡不拥高枕，感此增离忧。亦知会晤难，道路阻且脩。同心而离居，何以结绸缪。再拜问河伯，为我谢石尤。愿借一帆便，逭我肠万周。
戊午初度宝安陈仪翔邓玄度观察以诗见寿用来韵附使却谢凡四章
作者：张萱
朝代：明

丘壑寻盟共岁寒，相逢休笑鹿皮冠。雄心不掷枭卢雉，枵腹曾吞热铁丸。四印养生惭鲁直，三江饮水老张翰。问君妙觉庵中像，笠屐何时入画看。拙效原称猜谤从，持锥何事欲餐壶。痴顽自享千金帚，索莫常披五老图。却笑马援携薏苡，转怜白傅断瓶沽。当年紫气关前客，亦有新诗刻画无。喜无怪事不书空，六十行年叹五穷。住世曾为牧犊子，出门长作夺牛翁。千秋大业君应在，三径幽寻我亦同。白首相期好身手，不知谁据素王功。嗟君犹忆紫薇郎，老废方知祸福乡。何日持更逢刺史，不须问道向庚桑。投琼共讶来双璧，会面犹思累十觞。老我移家向通德，为邻今喜有元方。
戊午初度宝安陈仪翔邓玄度观察以诗见寿用来韵附使却谢凡四章·其一
作者：张萱
朝代：明

丘壑寻盟共岁寒，相逢休笑鹿皮冠。雄心不掷枭卢雉，枵腹曾吞热铁丸。四印养生惭鲁直，三江饮水老张翰。问君妙觉庵中像，笠屐何时入画看。
戊午初度宝安陈仪翔邓玄度观察以诗见寿用来韵附使却谢凡四章·其三
作者：张萱
朝代：明

喜无怪事不书空，六十行年叹五穷。住世曾为牧犊子，出门长作夺牛翁。千秋大业君应在，三径幽寻我亦同。白首相期好身手，不知谁据素王功。
戊午初度宝安陈仪翔邓玄度观察以诗见寿用来韵附使却谢凡四章·其二
作者：张萱
朝代：明

拙效原称猜谤从，持锥何事欲餐壶。痴顽自享千金帚，索莫常披五老图。却笑马援携薏苡，转怜白傅断瓶沽。当年紫气关前客，亦有新诗刻画无。
戊午初度宝安陈仪翔邓玄度观察以诗见寿用来韵附使却谢凡四章·其四
作者：张萱
朝代：明

嗟君犹忆紫薇郎，老废方知祸福乡。何日持更逢刺史，不须问道向庚桑。投琼共讶来双璧，会面犹思累十觞。老我移家向通德，为邻今喜有元方。
戊午初度曾泽卿太史亲家从金陵函文走币见寿赋此奉谢并讯弄璋之喜
作者：张萱
朝代：明

去年此月歌三叠，此月今年寄八行。问齿我惭臣发短，赐环君拜圣恩长。南床不觅乌衣坐，北院犹虚白玉堂。翘首双鱼慰饥渴，握兰须报梦中香。
戊午初度车宜仲内兄偕羊鹅二城诸君子为笠屐图以诗见寿赋此奉答
作者：张萱
朝代：明

把镜惊看白发微，应知五十九年非。投怀珠玉形原秽，触目烟云满纸挥。自笑疏慵真潦倒，漫言衰朽本芳菲。开图莫道吾非故，却是园公善者机。北山高卧腹便便，六十行年又一年。老态幸非樊内雉，宿根应是火中莲。鹿麋心性溪山债，土木形骸鱼鸟缘。欲乞新诗再描写，网帘龟枕蓼花边。
戊午初度车宜仲内兄偕羊鹅二城诸君子为笠屐图以诗见寿赋此奉答·其一
作者：张萱
朝代：明

把镜惊看白发微，应知五十九年非。投怀珠玉形原秽，触目烟云满纸挥。自笑疏慵真潦倒，漫言衰朽本芳菲。开图莫道吾非故，却是园公善者机。
戊午初度车宜仲内兄偕羊鹅二城诸君子为笠屐图以诗见寿赋此奉答·其二
作者：张萱
朝代：明

北山高卧腹便便，六十行年又一年。老态幸非樊内雉，宿根应是火中莲。鹿麋心性溪山债，土木形骸鱼鸟缘。欲乞新诗再描写，网帘龟枕蓼花边。
戊午初度里中诸君子皆以诗见寿赋此奉谢且订西园雅集
作者：张萱
朝代：明

自笑吾非故，空怜食尚彊。雌辰周甲子，老干饱风霜。望益曾开径，论文待举觞。始知湖海气，多在少年场。
戊午初度顾邻初太史以文见寿赋此奉谢
作者：张萱
朝代：明

十年不折岭头梅，谁掷琼瑶万里来。野老江边惊问岁，故人天上独怜才。论交已觉夔龙远，努力其如犬马衰。誓托千秋报知己，尚留慧业未全灰。水衔云锦照蒿藜，三十年前旧品题。我自梦中瞻衮绣，君能天外念涂泥。百年住世真虫臂，一壑藏身学马蹄。欲采白云遥润笔，天高海阔不堪携。
戊午初度顾邻初太史以文见寿赋此奉谢·其一
作者：张萱
朝代：明

十年不折岭头梅，谁掷琼瑶万里来。野老江边惊问岁，故人天上独怜才。论交已觉夔龙远，努力其如犬马衰。誓托千秋报知己，尚留慧业未全灰。
戊午初度顾邻初太史以文见寿赋此奉谢·其二
作者：张萱
朝代：明

水衔云锦照蒿藜，三十年前旧品题。我自梦中瞻衮绣，君能天外念涂泥。百年住世真虫臂，一壑藏身学马蹄。欲采白云遥润笔，天高海阔不堪携。
戊午夏五月六日过访邓玄度如水居偕陈仪翔留酌用玄度韵赋谢
作者：张萱
朝代：明

盈盈一水独根寻，谁谓穷交有市心。却扫已知□句癖，逃名何必入山深。客从东道知贤主，谁向西归问好音。共说交情淡似水，相逢犹觉语移阴。何来褦襶下车逢，不用金盘浸白龙。热客丛中容冷眼，火云门外幻奇峰。敲灯半落窥檐月，报晓惊闻隔水钟。见说苍生问高枕，岩居休遣碧山重。
戊午夏五月六日过访邓玄度如水居偕陈仪翔留酌用玄度韵赋谢·其一
作者：张萱
朝代：明

盈盈一水独根寻，谁谓穷交有市心。却扫已知□句癖，逃名何必入山深。客从东道知贤主，谁向西归问好音。共说交情淡似水，相逢犹觉语移阴。
戊午夏五月六日过访邓玄度如水居偕陈仪翔留酌用玄度韵赋谢·其二
作者：张萱
朝代：明

何来褦襶下车逢，不用金盘浸白龙。热客丛中容冷眼，火云门外幻奇峰。敲灯半落窥檐月，报晓惊闻隔水钟。见说苍生问高枕，岩居休遣碧山重。
戊午守岁
作者：张萱
朝代：明

馀寒接夕雨声频，却喜星回霁色新。不向盘铃看傀儡，且将诗句赛童侲。律穷尚恋半宵腊，历换先开十日春。得岁不须怜失岁，白头曾作少年人。画角寒嘶玉漏沉，煖生残腊且开襟。阶梅已放争舒素，枥马无諠忆盍簪。短烛频烧惊转斗，深杯共把到横参。今年笔札今宵祭，为祝明年莫苦吟。
戊午守岁·其一
作者：张萱
朝代：明

馀寒接夕雨声频，却喜星回霁色新。不向盘铃看傀儡，且将诗句赛童侲。律穷尚恋半宵腊，历换先开十日春。得岁不须怜失岁，白头曾作少年人。
戊午守岁·其二
作者：张萱
朝代：明

画角寒嘶玉漏沉，煖生残腊且开襟。阶梅已放争舒素，枥马无諠忆盍簪。短烛频烧惊转斗，深杯共把到横参。今年笔札今宵祭，为祝明年莫苦吟。
戊午巧夕天问台宴集诸君子用韩绪仲太史来韵
作者：张萱
朝代：明

新秋风日好，有客停飙轮。晴霞渡远水，夕照翻重闉。眷言金兰契，愿结烟霞邻。君非避秦人，来问桃花津。入林已把臂，何必冠与绅。洒酒登高台，笑语排苍旻。清夜美遨游，燕衎娱嘉宾。威仪何憣憣，为乐难具陈。三寿既有朋，四美亦足珍。举头望河汉，乃值鹊桥辰。谁云一夕欢，我有千年身。离多会且嘉，会少意更真。数会亦数叛，古语闻先民。永好期千年，共此兰醑申。
戊午腊月立春日携诸小妇及幼稚儿孙从游西园戏笔
作者：张萱
朝代：明

戊午正月春已立，腊月又逢立春日。一年却立两年春，狼藉春光费收拾。西园望春春可怜，骊峰之下榕溪边。山光水色各自媚，绿情红意殊争妍。园公不为春烦恼，亦同儿女寻芳草。夜来微雨洒轻尘，柴关落叶何须扫。为园久拟鹿门山，釜鬲宜安竹石间。我好楼居楼百尺，移家长欲掩柴关。今日柴关且休掩，老人欲识春风面。旧寒未去新暖来，窥人柳眼微微展。芒童昨日街头游，社鼓蜂蜂迎土牛。春光不作俗人眼，先到园公百尺楼。百尺楼前春似海，儿孙竞逐春游队。穿花绕竹舞青幡，欲与东皇作光彩。乍雨乍晴春正浓，携儿抱女步芳丛。孙曾幼稚十七八，共手牵衣问阿翁。阿翁明年六十二，小星三人百零四。白发羞簪綵胜花，金钗却帖宜春字。春盘黄韭攒青蒿，饼如茧纸滑如膏。素手纤纤捲片玉，瓮头乳压珍珠槽。一妇当筵将进酒，持螯一妇小垂手。分甘亭外斗春妍，子子孙孙前致寿。凭栏一妇抱女儿，眉颦不是东家施。劝翁再进一杯酒，子酌孙斟翁莫辞。东唤阿翁西唤祖，两两三三作跳虎。一闻梨栗皆向前，諠腾似学斑衣舞。园公捧腹更掀髯，起舞欲共春风颠。人间官爵信如梦，眼底儿孙大值钱。盘旋共绕庭前树，兄呼妹唤频相语。一儿仰面问阿妳，今日春来在何处。阿妳笑请园公听，狡黠此子真宁馨。园公语尔春消息，双树林中鸟一声。又问园公春有几，连臂骈肩皆侧耳。园公别有许多春，不向芳菲斗红紫。欣欣三妇更持杯，共喜园公笑口开。不学杜陵憨老子，逢春犹忆两京梅。吁嗟乎，鼎鼎百年皆扰扰，閒来始觉青春好。青春莫笑白头人，白头能共青春老。努力须勤明岁耕，防饥幸结今年麨。乐莫乐兮，年年此日醉花前，父祖曾玄同一笑。
戊辰七十有一境内外诸名硕皆以佳章见寿赋此奉谢四首
作者：张萱
朝代：明

头童齿豁腹便便，衡泌优游独灌园。何事彫虫工绣帨，空嗟老蠹饱残编。浮沤石火三千界，敖骨雄心七十年。共说海筹又添一，镜中应有故人怜。曾将吾道付沧洲，一枕空高百尺楼。婚嫁自怜犹未毕，溪山今喜久相留。梦悬北阙瞻新主，老向东陵卧故侯。却笑非仙亦非佛，何妨呼马又呼牛。欲从河朔觅金兰，百岁宁如一日欢。迹混渔樵惟笠屐，游同鹿豕尚衣冠。长林丰草身还健，冷炙残杯兴未阑。把臂但须开口笑，白头努力共加餐。泽畔年来薄采芬，筳篿何必问灵氛。一麾错铸九州铁，四体空勤五德耘。杜老江河原不废，君苗笔研可曾焚。疏慵欲效琼瑶报，惟有罗浮一片云。
戊辰七十有一境内外诸名硕皆以佳章见寿赋此奉谢四首·其一
作者：张萱
朝代：明

头童齿豁腹便便，衡泌优游独灌园。何事彫虫工绣帨，空嗟老蠹饱残编。浮沤石火三千界，敖骨雄心七十年。共说海筹又添一，镜中应有故人怜。
戊辰七十有一境内外诸名硕皆以佳章见寿赋此奉谢四首·其三
作者：张萱
朝代：明

欲从河朔觅金兰，百岁宁如一日欢。迹混渔樵惟笠屐，游同鹿豕尚衣冠。长林丰草身还健，冷炙残杯兴未阑。把臂但须开口笑，白头努力共加餐。
戊辰七十有一境内外诸名硕皆以佳章见寿赋此奉谢四首·其二
作者：张萱
朝代：明

曾将吾道付沧洲，一枕空高百尺楼。婚嫁自怜犹未毕，溪山今喜久相留。梦悬北阙瞻新主，老向东陵卧故侯。却笑非仙亦非佛，何妨呼马又呼牛。
戊辰七十有一境内外诸名硕皆以佳章见寿赋此奉谢四首·其四
作者：张萱
朝代：明

泽畔年来薄采芬，筳篿何必问灵氛。一麾错铸九州铁，四体空勤五德耘。杜老江河原不废，君苗笔研可曾焚。疏慵欲效琼瑶报，惟有罗浮一片云。
戏题邓给谏玄度梅花帐
作者：张萱
朝代：明

抛书摊饭鬓鬖鬖，酒殢花慵鼾正憨。长得玉奴供客枕，不须迢递梦江南。数幅冰绡玉一枝，薰笼斜倚月明时。纵教万斛天香满，不及吹灯来梦儿。缟衣舞罢梦初残，漫向春风忆故山。晓起拍肩休索笑，花神昨夜妒阿环。
戏题邓给谏玄度梅花帐·其一
作者：张萱
朝代：明

抛书摊饭鬓鬖鬖，酒殢花慵鼾正憨。长得玉奴供客枕，不须迢递梦江南。
戏题邓给谏玄度梅花帐·其三
作者：张萱
朝代：明

缟衣舞罢梦初残，漫向春风忆故山。晓起拍肩休索笑，花神昨夜妒阿环。
戏题邓给谏玄度梅花帐·其二
作者：张萱
朝代：明

数幅冰绡玉一枝，薰笼斜倚月明时。纵教万斛天香满，不及吹灯来梦儿。
我生何不辰次杜少陵垂老别韵
作者：张萱
朝代：明

我生何不辰，无地可偷安。康衢击壤人，家室不得完。天高听岂卑，低首长含酸。田庐鬻已尽，皮穿髓亦乾。数年苦积逋，一日当还官。宽贷在狐鼠，搜索尽孀单。狐鼠满城社，道路心胆寒。棘林有夜哭，行乞无朝餐。正供输差易，索羡应常难。赦书阁不下，辜此新恩宽。去去难具陈，悲来亦多端。子逃不必问，女卖何足叹。涸鲋无涓滴，穷猿失林峦。囊头发已秃，流血臀常丹。衰老复远适，少壮休盘桓。风人咏硕鼠，此语真析肝。
战城南
作者：张萱
朝代：明

战城南，城已摧。战城北，援不来。出门壮士歌虞殡，将军门内肉为阵。北人不用南头颅，掷还将军换金印。今年金印大如斗，明年肉阵抱儿走。
投谢怀玉胡定海明府
作者：张萱
朝代：明

暂解轮蹄憩玉台，满帘晴色照莓苔。孤装破雨春三月，短鬓吹风酒一杯。朗月正宜估客对，好怀今向故人开。知君不浅南楼兴，莫遣清宵画角哀。
投赠池阳太守黄恺衷亲家
作者：张萱
朝代：明

投辖情偏洽，开尊语更真。君今五马贵，我已二毛新。男女能催老，丝缗不厌贫。相期百年意，慎勿染风尘。
投赠衢州大守张七泽
作者：张萱
朝代：明

岐路论交自有神，使君高谊薄秋旻。天涯臭味元同姓，海内文章属几人。何日关门占气色，且随堠吏望车尘。姑苏姑蔑盈盈水，愿把新诗次第论。
护城驿遇雪
作者：张萱
朝代：明

蛟冰已折草初芽，六出犹飞万斛花。可是一天霏玉屑，顿令千树放瑶华。曳泥轴冻青油幰，恋栈毛拳白鼻騧。为赋式微频极目，依依杨柳满天涯。
抵家
作者：张萱
朝代：明

不尽凄凄芳草，无端片片冥鸿。黄花渐新团露，白柳依旧吹风。且归来乎长铗，我心写兮梧桐。入门莫嗟垂橐，问寝正喜高舂。
抵家示儿辈
作者：张萱
朝代：明

何事虚乘八月槎，归来惟对旧烟霞。箕裘自笑儿孙拙，林壑空羸岁月赊。闭户著书金享帚，避人高枕笔生花。贤愚不问从彭泽，天运吾生岂有涯。
拜官中秘
作者：张萱
朝代：明

端笏平明谒紫宸，夔龙接武圣恩新。禄微祇乞侏儒粟，地散偏宜草莽臣。五色乍摇鸡树笔，一枝先傍凤池春。自怜吏隐容疏贱，奏赋无烦狗监人。
携妓游东山寺用故守张汝璧壁问韵留题
作者：张萱
朝代：明

一径盘云叠翠峦，晚风吹送客衣寒。檐前万井攒青霭，树底千帆照碧湍。僧定忽闻猿果落，梵音初散鹤巢安。漫游不是吹箫客，亦向人间驾綵鸾。
改席韩伯仪迎薰阁听主人弹琴
作者：张萱
朝代：明

落日高楼席更移，朱阑粉堞拥参差。山连象岭回成扆，郭带榕溪曲作池。玉轸清商翻调古，华灯寒烬醉归迟。知君瓜已东门熟，莫惜频频倒接䍦。
政和令车宜仲内兄惠书捐俸两辱见存不无约结之叹第政和治状从闽来者啧啧不休赋以慰之
作者：张萱
朝代：明

蓟门春色总堪哀，别绪因君黯不开。千里已烦分俸至，一年未半两书来。青山傲吏花间绶，白日冰弦竹下台。见说□□今载道，埋轮君是汉廷才。
文凝谷幕中偶作见示步来韵却赠
作者：张萱
朝代：明

拄颊看山觅句忙，相逢何必问行藏。雄心自是宦情薄，傲骨由来俗眼妨。我辈生涯惟寸管，人间约法有三章。知君不少飞扬意，一羽云霄万里长。
文昌阁怀杨复所
作者：张萱
朝代：明

派别支分自古今，旴江源本可追寻。浮云叆叇随高下，流水潆洄认浅深。丹陛便堪长捧日，苍生何必别为霖。六桥月上光千顷，一幅潇湘见此心。
新都孙子真别三十馀年越三千馀里以诗见访小园为作园公小像虽惭土木形骸殊有山林风气投辖半月辄为宝安邓观察玄度迎去幸语观察德机慎勿遽杜面孔不妨相向也因用子真来韵赋而赠之
作者：张萱
朝代：明

相寻路涉三千远，忆别年经三十馀。下榻为邀图㹀笔，投琼惟有换鹅书。一帆秋水缘何事，数两芒鞋却自如。去貌邻仙台上主，紫芝眉宇碧霞裾。
方处士玄英祠留题
作者：张萱
朝代：明

芙蓉七里郁苍苍，百尺双台一瓣香。怪底先生诗句好，数椽原傍汉严光。桐江东去是通津，共把奚囊贮陌尘。却叹长安车满载，总输千古属閒人。
方处士玄英祠留题·其一
作者：张萱
朝代：明

芙蓉七里郁苍苍，百尺双台一瓣香。怪底先生诗句好，数椽原傍汉严光。
方处士玄英祠留题·其二
作者：张萱
朝代：明

桐江东去是通津，共把奚囊贮陌尘。却叹长安车满载，总输千古属閒人。
旗峰之约余数食言矣再期于今岁人日若弗克则不敢再订也第旗峰无恙园公亦无恙情见乎词
作者：张萱
朝代：明

春云缥缈宝安城，何日扬帆赋远征。为忆题诗高刺史，未寻作颂魏东平。青山却笑轻然诺，白首相期老弟兄。珍重旗峰且虚席，重来还饱五侯鲭。
旗峰歌七十一韵为八睡先生七十有一寿凡五百有六字愿以一字为一岁先生得无见少乎
作者：张萱
朝代：明

黄旗之峰高插天，孤根直与罗浮连。鸡鸣见日飞云巅，旗峰晓色开寒烟。东西相望朝群仙，飙轮羽驾纷蹁跹。己未日次析木躔，南极一星光灿然。华堂绮席陈嘉笾，中有仙人来兜玄。大儿李耳小偓佺，手持玉简河阳篇。厌离紫极随尘缘，逍遥汗漫南海边。玩弄造化从心年，海屋一筹今已添。忆昔壬午罗英贤，煌煌桂籍青瑶镌。七十五子争挥鞭，惟君独拥梢云旃。嗟余爱弟曾随肩，簸扬自愧糠秕前。风尘岐路良屯邅，宝剑欲缺貂裘穿。世人但市玫与瓀，至宝不入波斯船。君既捧檄怀芳荃，我亦橐笔从花砖。清如冰壶直如弦，安得拱手乘高佃。索□茅兮以筳篿，白璧易玷瓦易全。君归抱犊辽东田，我归抱瓮于陵园。我辈岂受时人怜，不须复与天公笺。盈盈一水清且涟，孤帆短棹时来还。籯中一经获麟编，两家子姓同钻研。相期携手排冥筌，婆娑二老日盘旋，永矢勿遣乾糇愆。怜余蒲柳彫常先，顶秃齿豁臂枯偏。君多十岁发初宣，炯炯岩电方瞳悬。声如洪钟何砰磌，走及奔马尤鲜扁。玉屑霏霏天口骈，纵横綵笔惊四筵。忘机浪迹混市廛，里足却避富儿膻。乞言问俗车咽咽，有彗不拥衣裳颠。懒庵主人默照禅，请君且去我欲眠。漆园蝴蝶长翩翩，旦昼不牿气乃专。矍铄哉翁金石坚，年来我亦腹便便。吁嗟未杜壶丘权，华胥之国无邮传。高睁两眼行蜎蜎，愿得美酒斗十千。相逢莫问腰中缠，何必西陵陌与阡。举杯再拜申一言，寿莫寿兮黄旗之峰高插天，愿君与之无崩骞。
日升霞举诗为邑侯裒谷孙公览揆而赋也侯以壬戌秋八月分城南海以乙丑秋八月课绩罗浮时都御史台御史台未获交承故侯之最未上而玺书未报八之日则侯之览揆也罗浮之父老子弟一则以喜矣吉祥善事巧于相值如此惟侯以文事饰吏治以美意行良法求之两汉文苑循吏传中业已前无古人不肖萱尝以三曹抱关于侯之德里缟带之欢盖世讲焉故侯式庐则停镳辍轭问俗则解带开襟东阁吟花有简必授南楼对月无酒不同形骸尽捐肝胆相照盖谊为君民恩为父子矣去岁是日侯方校士棘闱康爵未举间者犬马之辰侯辄先施珠玉以勖蒲柳而贲衡茅既非捐麋所能明报萱更自念西园高枕卒岁优游非侯之赐不及此故尝为侯赋省耕诗及问水歌以副名山备采风者是役也敢复以瓦砾形秽自外乎乃鼓腹而歌从诸父老子弟之后若徵书一下则岘首之碑尚濡毫俟焉
作者：张萱
朝代：明
体裁：古风

八月八日秋正新，月雄酉仲长庚明。喜闻千秋之节后三日，元成节前一日天生中。罨画溪头拥浮玉，四安八座钟灵淑。九龙东走笠泽西，狼北狐南光煜煜。栏干三百真垂虹，谁挹金波濯玉龙。角亢仙人坐奎壁，前身子乘今兴公。应期名世由天锡，五百年来侯即一。金声曾赋赤城霞，绛帐曾传田氏易。凌云彩笔正翩翩，掉鞅文坛四十年。五车已饱三馀力，一日能操万古权。摩天忽取斜飞势，吏隐罗浮疑玩世。轶尘神骏旋蚁封，览德祥鸾栖野枳。视民如子邑如家，行春不种河阳花。扫除城社绝狐鼠，耻纳沟壑驱龙蛇。最奏循良逢览揆，赫赫玺书天上至。郎星光并寿星高，象岭骊峰团紫气。五色云中四百君，骖鸾驾鹤乘飙轮。一君为侯祝一岁，华封三祝何足云。雨露桑麻春百里，壤父康衢歌乐只。已知遐算寿如山，祇是一官清似水。官清似水乐难支，更进榕溪水一卮。飧冰茹檗兮，肺腑不受一尘染。寝昌寝炽兮，斯年亿万以为期。西园遗老九顿首，请诵日升霞举诗。
春三月十有七日岱瞻陆侯览揆之辰也时侯以归善令兼摄博罗不肖萱忝在世讲复幸以文字交最欢最笃既从诸荐绅缝掖乞言椽笔以侑勺者再献俚语二章以效冈陵之祝
作者：张萱
朝代：明

弥天瑞霭正悬弧，名世生申应斗枢。坐拥两城栖枳凤，焱驰千里试风驹。綵毫时散丹霞绮，丽句常探赤水珠。仰注兕觥窥泂勺，尚随壤父咏康衢。榕溪鳄渚共神君，三祝华封两地分。乐只已闻齐召杜，斐然今更羡机云。蒲鞭长挂閒歌啸，竹阁端居乐典坟。荐宠黄金来北阙，且调绿绮奏南薰。
春三月十有七日岱瞻陆侯览揆之辰也时侯以归善令兼摄博罗不肖萱忝在世讲复幸以文字交最欢最笃既从诸荐绅缝掖乞言椽笔以侑勺者再献俚语二章以效冈陵之祝·其一
作者：张萱
朝代：明

弥天瑞霭正悬弧，名世生申应斗枢。坐拥两城栖枳凤，焱驰千里试风驹。綵毫时散丹霞绮，丽句常探赤水珠。仰注兕觥窥泂勺，尚随壤父咏康衢。
春三月十有七日岱瞻陆侯览揆之辰也时侯以归善令兼摄博罗不肖萱忝在世讲复幸以文字交最欢最笃既从诸荐绅缝掖乞言椽笔以侑勺者再献俚语二章以效冈陵之祝·其二
作者：张萱
朝代：明

榕溪鳄渚共神君，三祝华封两地分。乐只已闻齐召杜，斐然今更羡机云。蒲鞭长挂閒歌啸，竹阁端居乐典坟。荐宠黄金来北阙，且调绿绮奏南薰。
春日鸡足山人和陶元亮归去来辞见访摄病愁霖不得言晤赋此奉谢
作者：张萱
朝代：明

谢客已一月，论交自昔年。何来黄绮侣，忽贶紫芝篇。霢霂荒林雨，凄迷宿莽烟。和陶今止酒，访戴且回船。
春日黎定宇姻家昆季招饮两夕归即参横赋此奉谢时余有卜居西湖之约故并及之
作者：张萱
朝代：明

白鹤峰头紫气屯，德星惊报聚荀门。论心喜对东床玉，倾酿还同北海尊。夜永街筹催短檠，春和池草茁芳荪。相过百遍君休厌，我欲朱陈共结村。
春正月二十八日澹守老人悬弧之辰也时七十有一矣儿辈偕同社诸友为其哲嗣肃若作浮碇长青图缀之诗以佐称觞而肃若以文见属不知里中约法三章西园公韬笔久矣第肃若于余文字交也余亦以诗进未免身试三章之法幸回环数四当不复落猪嘴关故书而寿之
作者：张萱
朝代：明

童颜鹤发古稀龄，门掩群山不断青。浮碇灵椿休问岁，乌衣玉树喜盈庭。花前寿酒为春酒，天上张星即寿星。我欲从君淡相守，开尊何必五侯鲭。
晓发安义喜晴
作者：张萱
朝代：明

正月已过半，春林未向荣。昨宵阴尚翳，傍晓月微明。接翅鸦諠煖，居巢鸠唤晴。客怀今稍快，马首数峰迎。
晓行
作者：张萱
朝代：明

枕畔邻鸡促马蹄，孤城片月半沉西。一声画角穿林去，无数春鹃不敢啼。疏林马过鞭留影，夙夜寒深月半明。合眼垂缰续残梦，不知多露浥繁缨。
晓行·其一
作者：张萱
朝代：明

枕畔邻鸡促马蹄，孤城片月半沉西。一声画角穿林去，无数春鹃不敢啼。
晓行·其二
作者：张萱
朝代：明

疏林马过鞭留影，夙夜寒深月半明。合眼垂缰续残梦，不知多露浥繁缨。
晓装戴月次壁间韵
作者：张萱
朝代：明

几点残星带荒陌，特特马蹄山月白。可怜梦里数还家，犹是关前未归客。
晴望
作者：张萱
朝代：明

远客春将半，天高日乍晴。哺雏乾鹊下，游牝蹇驴鸣。寂寂阴陵道，遥遥云梦城。停车聊骋望，野阔莫云平。
暮春同郭善伯塾师谢孟忠外侄入郡
作者：张萱
朝代：明

初晴移画舫，有客试絺衣。蹴浪帆初饱，迎风棹欲飞。人同郭有道，诗咏谢玄晖。谁谓春江晚，春江草正腓。
暮春望湖楼宴谢诸缙绅潘隆宇先生不至以诗见投用来韵却答
作者：张萱
朝代：明

拥树归云拂槛来，楼头暑意渐恢台。惊看丽句传金薤，不见高轩破碧苔。望水祇应长把臂，论文何日更衔杯。西园剩有王猷棹，欲向青山共剪莱。
曹能始观察以诗见怀赋此寄谢
作者：张萱
朝代：明

鼓吹休明羡宝臣，凌云綵笔正嶙峋。代兴大业谁千古，未坠斯文在七闽。社结石君常拜石，亭名春草独怜春。悬书不卖黄金赋，命驾惟期白发人。兰思蕙心堪自媚，蛙声蚓响几番新。愿崇令德加餐饭，莫向明时叹积薪。
曾元陟亲家以湘阴广文谢事还里喜而赋之
作者：张萱
朝代：明

老矣归与亦快哉，客心无奈宦情灰。黄陵庙里题诗去，青草湖边载月回。正羡倦飞还密树，且呼健犊辟污莱。知君杂佩葳蕤甚，曾袭芳菲楚泽来。珠冈鼓岭对衡门，独契金兰永弗谖。鹿豕深山原有待，菊松荒径喜犹存。游因宋贾曾随牒，好结朱陈已共村。把臂入林从此始，心閒身健且加餐。林下于今不乏贤，君归却是地行仙。数茎白发诗千首，一片青毡官十年。觅句但寻归咏客，卖文须买耦耕田。劝君婚嫁蚤宜毕，更向烟霞续旧缘。
曾元陟亲家以湘阴广文谢事还里喜而赋之·其一
作者：张萱
朝代：明

老矣归与亦快哉，客心无奈宦情灰。黄陵庙里题诗去，青草湖边载月回。正羡倦飞还密树，且呼健犊辟污莱。知君杂佩葳蕤甚，曾袭芳菲楚泽来。
曾元陟亲家以湘阴广文谢事还里喜而赋之·其三
作者：张萱
朝代：明

林下于今不乏贤，君归却是地行仙。数茎白发诗千首，一片青毡官十年。觅句但寻归咏客，卖文须买耦耕田。劝君婚嫁蚤宜毕，更向烟霞续旧缘。
曾元陟亲家以湘阴广文谢事还里喜而赋之·其二
作者：张萱
朝代：明

珠冈鼓岭对衡门，独契金兰永弗谖。鹿豕深山原有待，菊松荒径喜犹存。游因宋贾曾随牒，好结朱陈已共村。把臂入林从此始，心閒身健且加餐。
曾元陟广文锦还偕黄若瓒韩叔捷两参知载酒访之时儿光方婿于广文窃自幸也
作者：张萱
朝代：明

老去交青喜更真，尊开不速客三人。官从绛帐原非□，坐有青毡不是贫。綵笔曾誇今董马，白头方结老朱陈。诸公台阁君休羡，犹胜荷锄草莽臣。
曾元陟铿然亭宴集同陈用休韩伯举舍弟仲蔚分韵赋
作者：张萱
朝代：明

主人出韵客出诗，杯盘狼藉空犹彝。莫将穷愁塞酒眼，且付狂药浇诗脾。春槿婆娑日正午，风筠娟净墙高吹。客到鸣琴不忍去，陶陶卧看浮冈曦。
曾元陟铿然亭宴集同陈用休韩伯举舍弟仲蔚分韵赋
作者：张萱
朝代：明

迢遥谁着旱龙鞭，曲槛疏棂落日前。醉看愧非王子侣，团圞空自赋铿然。醉羡琴心此更宜，挑鸾抵凤转情痴。清阴不让章台下，懒向他家说画眉。春残金井辘轳寒，几树芭蕉倚醉看。日永亭间香一缕，临池初罢谱幽兰。龙眼抽条竹长芽，德星初聚舞雩家。斗山任是饶清笔，犹向张颠问墨花。
曾元陟铿然亭宴集同陈用休韩伯举舍弟仲蔚分韵赋·其一
作者：张萱
朝代：明

迢遥谁着旱龙鞭，曲槛疏棂落日前。醉看愧非王子侣，团圞空自赋铿然。
曾元陟铿然亭宴集同陈用休韩伯举舍弟仲蔚分韵赋·其三
作者：张萱
朝代：明

春残金井辘轳寒，几树芭蕉倚醉看。日永亭间香一缕，临池初罢谱幽兰。
曾元陟铿然亭宴集同陈用休韩伯举舍弟仲蔚分韵赋·其二
作者：张萱
朝代：明

醉羡琴心此更宜，挑鸾抵凤转情痴。清阴不让章台下，懒向他家说画眉。
曾元陟铿然亭宴集同陈用休韩伯举舍弟仲蔚分韵赋·其四
作者：张萱
朝代：明

龙眼抽条竹长芽，德星初聚舞雩家。斗山任是饶清笔，犹向张颠问墨花。
曾文卿先辈以便面诗作奇字并画见投对使用来韵赋答仆嗜古文尝有六书故梓行于世独老腕有鬼不能数作奇字时文卿年仅十六既精六书复攻古文真可畏也
作者：张萱
朝代：明

迸地珠玑满，挥毫紫翠浮。我非元礼辈，君是子云流。安得一尊酒，惊逢七月秋。相期不相见，怅望海西头。
月影三章
作者：张萱
朝代：明

歌慵舞懒更妆残，抱得琵琶莫浪弹。却笑才人嫁厮卒，不如图里影常单。幽期空热博山炉，谁道人间有丈夫。自惜个中些子事，问郎能入画图无。图成疑是卓文君，一段琴心几处闻。但使妾身长似月，不妨圆缺两平分。
月影三章·其一
作者：张萱
朝代：明

歌慵舞懒更妆残，抱得琵琶莫浪弹。却笑才人嫁厮卒，不如图里影常单。
月影三章·其三
作者：张萱
朝代：明

图成疑是卓文君，一段琴心几处闻。但使妾身长似月，不妨圆缺两平分。
月影三章·其二
作者：张萱
朝代：明

幽期空热博山炉，谁道人间有丈夫。自惜个中些子事，问郎能入画图无。
有以罗隐弄钱图来乞书者戏笔应之
作者：张萱
朝代：明

罗隐岂尔乎，形容何落托。手弄一文钱，腰系木瘿杓。更有小葫芦，曾否贮大药。籉笠负在背，彳亍赤其脚。须鬓如蓬麻，呵呵破口角。始知世间人，有钱皆不错。一文不在手，诗书束高阁。
有以苕上沈中丞客五羊诃林社集诗见贻者用来韵赋此寄之
作者：张萱
朝代：明

南来锡影白云孤，一叶原同七叶符。执着分南自分北，圆通非有亦非无。登坛共笑依双树，护法休教守一株。佛本在心何用佞，无禅可悦自欢娱。世尊原是丈人行，一揖初参礼亦当。真谤错寻山是鹫，幻身莫弃乘为羊。笑他四体常投地，枉却三天日炷香。若说心生心即妄，应无所住岂须商。
有以苕上沈中丞客五羊诃林社集诗见贻者用来韵赋此寄之·其一
作者：张萱
朝代：明

南来锡影白云孤，一叶原同七叶符。执着分南自分北，圆通非有亦非无。登坛共笑依双树，护法休教守一株。佛本在心何用佞，无禅可悦自欢娱。
有以苕上沈中丞客五羊诃林社集诗见贻者用来韵赋此寄之·其二
作者：张萱
朝代：明

世尊原是丈人行，一揖初参礼亦当。真谤错寻山是鹫，幻身莫弃乘为羊。笑他四体常投地，枉却三天日炷香。若说心生心即妄，应无所住岂须商。
有女嫁贫夫次杜少陵新婚别韵
作者：张萱
朝代：明

有女嫁贫夫，恩爱岂得长。子非倚市门，哀哀官舍傍。昨日子入室，今宵泪满床。生计未及问，握别何忙忙。枯荄无煖律，覆盆无朝阳。只身无弟兄，高堂无翁嫜。嗟我十年前，岂不厚盖藏。一门九流移，剜肉代输将。今子幸少艾，未言先断肠。子身值几何，且易白与黄。持以偿县官，子请随人行。保我肌肤完，喜子娥眉扬。吁嗟此生别，请留半幅裳。裹我胯下瘢，见裳如见妆。一鸟已远飞，一鸟犹回翔。嗟嗟结发恩，永作参商望。
有欲寻读书社旧盟者余因追悼陈景文及亡孙堪赋此答之
作者：张萱
朝代：明

胡然声气昔相求，忽尔参商不自由。莫遣交情如断梗，请看物态总浮沤。埳蛙穴鼠缘何事，溪虱藩蝇尚未休。为忆孙枝凋玉树，更怜宿草满荒丘。
望厌次讯家曼倩
作者：张萱
朝代：明

前世久知君是我，后身皆说我为君。却怜同姓亦同病，长乞侏儒粟共分。集灵台上订幽期，避世金门各一时。惟有偷桃余较胜，东来短汉不能知。
望厌次讯家曼倩·其一
作者：张萱
朝代：明

前世久知君是我，后身皆说我为君。却怜同姓亦同病，长乞侏儒粟共分。
望厌次讯家曼倩·其二
作者：张萱
朝代：明

集灵台上订幽期，避世金门各一时。惟有偷桃余较胜，东来短汉不能知。
望小桃源怀韩寅仲诗以劝驾
作者：张萱
朝代：明

桃源惊说是比邻，欲借慈航试问津。隔浦渔郎却摇手，主人不是避秦人。双林东望有幽栖，苦竹丛中谢豹啼。可是主人曾问世，不言桃李已成蹊。
望小桃源怀韩寅仲诗以劝驾·其一
作者：张萱
朝代：明

桃源惊说是比邻，欲借慈航试问津。隔浦渔郎却摇手，主人不是避秦人。
望小桃源怀韩寅仲诗以劝驾·其二
作者：张萱
朝代：明

双林东望有幽栖，苦竹丛中谢豹啼。可是主人曾问世，不言桃李已成蹊。
望罗浮
作者：张萱
朝代：明

击汰回风便，牵江积雾开。盈盈一水去，历历数峰来。为报青鸾客，相期白玉台。主人今禁足，猿鹤不须哀。
望麻姑山
作者：张萱
朝代：明

久忆麻源胜，停镳欲振衣。遥看霞散绮，已觉翠成围。王事嗟伊阻，游人赋式微。不能移杖履，清梦独依依。
朝云墓
作者：张萱
朝代：明

只埋红粉不埋名，千载瑶姬怆客情。念尽金刚随逝水，丰湖吞咽未曾平。
朱元价宗伯以书画及诗见寄赋此寄谢
作者：张萱
朝代：明

碧山何事欲焚鱼，閒却人间白玉除。日月已瞻新衮冕，烟霞犹恋旧簪裾。数株苍翠右丞笔，满握珠玑大令书。更向千秋丐芳馥，知君不惜齿牙馀。
朱太史元价以巧夕后五日社集斋头时沴异弥数旬矣是夕雨月交飞阴晴递换诸同好皆有愁霖之赋余得短律二章
作者：张萱
朝代：明

星联杓极北，天漏日华东。下马歌匏叶，逢人问菊藭。雷声犹破块，蟾影却吹风。变幻由来事，阴晴一瞬中。渠溜堪投辖，堂坳亦置杯。再寻牛渚会，疑驾鹊桥来。泉伏珠跳砌，花残槛蚀苔。共怜云鏬魄，漏影到污莱。
朱太史元价以巧夕后五日社集斋头时沴异弥数旬矣是夕雨月交飞阴晴递换诸同好皆有愁霖之赋余得短律二章·其一
作者：张萱
朝代：明

星联杓极北，天漏日华东。下马歌匏叶，逢人问菊藭。雷声犹破块，蟾影却吹风。变幻由来事，阴晴一瞬中。
朱太史元价以巧夕后五日社集斋头时沴异弥数旬矣是夕雨月交飞阴晴递换诸同好皆有愁霖之赋余得短律二章·其二
作者：张萱
朝代：明

渠溜堪投辖，堂坳亦置杯。再寻牛渚会，疑驾鹊桥来。泉伏珠跳砌，花残槛蚀苔。共怜云鏬魄，漏影到污莱。
朱季美万伯文见访小园以诗留酌
作者：张萱
朝代：明

半幅蒲帆狎野鸥，翩翩犹作少年游。逢迎到处皆欢伯，剥啄谁能问故侯。可是子猷须看竹，倘寻安道莫回舟。十年鸡黍盟犹在，肯信交情叹白头。
朱惟四文学重修禺峡飞泉洞以诗见投对使用来韵却答
作者：张萱
朝代：明

美人遥隔暮云重，家在禺山第一峰。金翅垂天曾搏象，苍精出匣即屠龙。已从古洞开新搆，更挹飞泉涴翠容。为忆玉环归去后，桃花深处紫烟浓。
朱明洞饯别邓敬轩明府入觐便道归省时次公起官大司成
作者：张萱
朝代：明

西风猎猎满干旌，恋阙犹悬薜荔情。岂为怀仙求大药，总怜招隐缓王程。青山色借云间舄，绿酒晴□鹤背笙。此去使君蒙上赏，泥途肯信老慈明。□欢仙令且攀辕，四百峰头酒一尊。入洛定知将□□，倚闾先喜见王孙。灯前夜话千山寂，树底秋□万壑諠。春到桃花应有待，不妨重访武陵源。
朱明洞饯别邓敬轩明府入觐便道归省时次公起官大司成·其一
作者：张萱
朝代：明

西风猎猎满干旌，恋阙犹悬薜荔情。岂为怀仙求大药，总怜招隐缓王程。青山色借云间舄，绿酒晴□鹤背笙。此去使君蒙上赏，泥途肯信老慈明。
朱明洞饯别邓敬轩明府入觐便道归省时次公起官大司成·其二
作者：张萱
朝代：明

□欢仙令且攀辕，四百峰头酒一尊。入洛定知将□□，倚闾先喜见王孙。灯前夜话千山寂，树底秋□万壑諠。春到桃花应有待，不妨重访武陵源。
朱未央以邓玄度观察书过访小园诃林
作者：张萱
朝代：明

地僻柴门久不开，门开时有白鸥猜。自怜秋色空闻雁，忽漫良朋亦凿坏。问字喜携双鲤至，寻源却共一僧来。邻仙楼上元龙在，何必西园百尺台。
李伯东参知招同樊玉轩侍御清上人刘将军苏朱刘区四文学石室宴集斗魁台得如字
作者：张萱
朝代：明

披云坐石拥仙祛，酒态诗狂宛自如。镇日旌麾依水竹，一时宾从狎樵渔。新青壁送尊前雨，宿润苔生石上书。潦倒正思河朔饮，天浆莫遣帝觞虚。
李伯东方伯以西粤晋南囧卿过榕溪话别因用少司空陈公韵赋赠
作者：张萱
朝代：明

屏藩环百粤，词赋擅千秋。桂海烟波阔，苍梧云气幽。言寻庶子去，且续醉翁游。新主方求旧，公为第一流。已载郁林石，时停榕水桡。塞渊膺囧命，式玉赋祈招。几几瞻周衮，番番入汉朝。追锋闻已驾，勿谓五云遥。
李伯东方伯以西粤晋南囧卿过榕溪话别因用少司空陈公韵赋赠·其一
作者：张萱
朝代：明

屏藩环百粤，词赋擅千秋。桂海烟波阔，苍梧云气幽。言寻庶子去，且续醉翁游。新主方求旧，公为第一流。
李伯东方伯以西粤晋南囧卿过榕溪话别因用少司空陈公韵赋赠·其二
作者：张萱
朝代：明

已载郁林石，时停榕水桡。塞渊膺囧命，式玉赋祈招。几几瞻周衮，番番入汉朝。追锋闻已驾，勿谓五云遥。
李伯东方伯往涖粤西便道过访小园留酌赋赠
作者：张萱
朝代：明

升沉踪迹问居诸，梁月长悬万里馀。共喜清朝登大老，更烦行省领中书。披襟剩有烟霞癖，驻楫言寻水竹居。邹律不须吹黍谷，阳春今已到樵渔。衣裳颠倒出蒿莱，为向龙门御李来。促膝门年频拊掌，鸣琴洒酒共登台。鸥群竞逐驺声下，花信曾吹雨色开。再订平原期十日，河桥折柳共徘徊。桃花新涨锦帆悬，破浪乘风去若仙。分陜旧臣仍列岳，骑箕小陆已生天。玉符遥绾三湘水，赤幰先开八桂烟。翘首苍梧云万片，想应长绕粤东褊。郁水灵洲去后思，逢迎倍忆别离时。一尊滕阁论文酒，百字星岩堕泪碑。紫闼已闻虚席久，白云何事出山迟。东西赐履元非远，已拟清风吉甫诗。
李伯东方伯往涖粤西便道过访小园留酌赋赠·其一
作者：张萱
朝代：明

升沉踪迹问居诸，梁月长悬万里馀。共喜清朝登大老，更烦行省领中书。披襟剩有烟霞癖，驻楫言寻水竹居。邹律不须吹黍谷，阳春今已到樵渔。
李伯东方伯往涖粤西便道过访小园留酌赋赠·其三
作者：张萱
朝代：明

桃花新涨锦帆悬，破浪乘风去若仙。分陜旧臣仍列岳，骑箕小陆已生天。玉符遥绾三湘水，赤幰先开八桂烟。翘首苍梧云万片，想应长绕粤东褊。
李伯东方伯往涖粤西便道过访小园留酌赋赠·其二
作者：张萱
朝代：明

衣裳颠倒出蒿莱，为向龙门御李来。促膝门年频拊掌，鸣琴洒酒共登台。鸥群竞逐驺声下，花信曾吹雨色开。再订平原期十日，河桥折柳共徘徊。
李伯东方伯往涖粤西便道过访小园留酌赋赠·其四
作者：张萱
朝代：明

郁水灵洲去后思，逢迎倍忆别离时。一尊滕阁论文酒，百字星岩堕泪碑。紫闼已闻虚席久，白云何事出山迟。东西赐履元非远，已拟清风吉甫诗。
李伯开以诗言别用来韵赋赠
作者：张萱
朝代：明

裘敝囊空鬓未华，怜君烂漫是生涯。十年一刺祢衡字，万里三秋博望槎。岐路无衣闻蟋蟀，他乡有客咏蒹葭。逢人若问罗浮主，为说西园莫浪誇。
李伯开侍其尊公玉华山人过集小园以诗见贻用来韵
作者：张萱
朝代：明

双林三径百花天，有客寻幽兴更偏。杖履他乡娱一日，晨昏子舍别多年。三山已觅安期枣，一叶同乘太乙莲。知尔曾歌招隐句，可能常棹剡溪船。
李伯开见过小园共订罗浮之游用来韵却答
作者：张萱
朝代：明

墐户江云北，开林野郭西。愧非杨子宅，薄拟武陵溪。客少常悬榻，君来为淈泥。相期坐黄鹄，仙路且提携。
李念劬观察分俸贻书见和小园春兴六诗并询宿憾讼事时方听谳在宥赋此附谢故篇中数致意焉
作者：张萱
朝代：明

三曹倚玉十年前，寇借侯东正受廛。伏枕未能随竹马，束金何意免蒲鞭。相逢狐貉皆三窟，幸脱刀砧有二天。泣血迸空瞻衮绣，回头惊拜白云篇。江风猎猎满朱旗，綵笔遥临白板扉。载鬼一车逢二憾，负涂群豕竞三尸。投怀白雪难为和，行脚阳春喜有私。从此覆盆能获照，应怜堂下向隅悲。
李念劬观察分俸贻书见和小园春兴六诗并询宿憾讼事时方听谳在宥赋此附谢故篇中数致意焉·其一
作者：张萱
朝代：明

三曹倚玉十年前，寇借侯东正受廛。伏枕未能随竹马，束金何意免蒲鞭。相逢狐貉皆三窟，幸脱刀砧有二天。泣血迸空瞻衮绣，回头惊拜白云篇。
李念劬观察分俸贻书见和小园春兴六诗并询宿憾讼事时方听谳在宥赋此附谢故篇中数致意焉·其二
作者：张萱
朝代：明

江风猎猎满朱旗，綵笔遥临白板扉。载鬼一车逢二憾，负涂群豕竞三尸。投怀白雪难为和，行脚阳春喜有私。从此覆盆能获照，应怜堂下向隅悲。
李晋衷广文北上春官以诗见别用来韵却赠
作者：张萱
朝代：明

片帆秋色尉它乡，破浪惊看万里航。到日长安花似锦，春风应逐马蹄忙。携得青毡换玉鞭，日烘香陌杏花然。看花正喜春光醉，莫忘侯芭载酒年。
李晋衷广文北上春官以诗见别用来韵却赠·其一
作者：张萱
朝代：明

片帆秋色尉它乡，破浪惊看万里航。到日长安花似锦，春风应逐马蹄忙。
李晋衷广文北上春官以诗见别用来韵却赠·其二
作者：张萱
朝代：明

携得青毡换玉鞭，日烘香陌杏花然。看花正喜春光醉，莫忘侯芭载酒年。
李烟客欧嘉可黄逢永移舟招同黎馆甥是因小孙台宴集浮丘旧社得梁字
作者：张萱
朝代：明

落日蒹葭水一方，泳思不复叹无梁。五芝六草犹堪拾，九路三阶早已荒。老我自骄麋鹿性，多君能问芰荷裳。相逢且挹浮丘袖，潦倒同倾沆瀣浆。
李自得过访小园留酌以四诗见赠用来韵赋谢
作者：张萱
朝代：明

卜筑幽栖选地偏，蛩然今喜老诗仙。荷衣独曳溪桥雨，藜杖同驱涧户烟。出谷雏莺眠叶底，争枝戏雀堕檐前。来游莫向人间说，此地人间别有天。柴门斜傍白鸥洲，一水潆回一径幽。下榻焚香窥二酉，登坛索赋共千秋。衰残莫逐孤魂去，粗粝何妨镇日留。占断青山原我辈，烟霞锢疾不须瘳。非关消渴卧文园，计拙交穷且避諠。垂柳差同彭蠡泽，种桃错拟武陵源。舟横过雨竹边渡，树拥归云水上村。青眼相逢吾老矣，更期投辖续清尊。卜居何必觅灵氛，独向玄亭问子云。江上鸥盟共容与，斗间龙气已氤氲。方瞳老子空烧汞，白首中郎尚鬻文。为语萍踪且归去，故山原有鹿麋群。
李自得过访小园留酌以四诗见赠用来韵赋谢·其一
作者：张萱
朝代：明

卜筑幽栖选地偏，蛩然今喜老诗仙。荷衣独曳溪桥雨，藜杖同驱涧户烟。出谷雏莺眠叶底，争枝戏雀堕檐前。来游莫向人间说，此地人间别有天。
李自得过访小园留酌以四诗见赠用来韵赋谢·其三
作者：张萱
朝代：明

非关消渴卧文园，计拙交穷且避諠。垂柳差同彭蠡泽，种桃错拟武陵源。舟横过雨竹边渡，树拥归云水上村。青眼相逢吾老矣，更期投辖续清尊。
李自得过访小园留酌以四诗见赠用来韵赋谢·其二
作者：张萱
朝代：明

柴门斜傍白鸥洲，一水潆回一径幽。下榻焚香窥二酉，登坛索赋共千秋。衰残莫逐孤魂去，粗粝何妨镇日留。占断青山原我辈，烟霞锢疾不须瘳。
李自得过访小园留酌以四诗见赠用来韵赋谢·其四
作者：张萱
朝代：明

卜居何必觅灵氛，独向玄亭问子云。江上鸥盟共容与，斗间龙气已氤氲。方瞳老子空烧汞，白首中郎尚鬻文。为语萍踪且归去，故山原有鹿麋群。
李自得避水佛楼以诗见报用来韵却答
作者：张萱
朝代：明

泼墨崩云涨碧空，滔滔谁挽百川东。波臣已断巨鳌足，逋客且卧冯彝宫。灶底蛙鸣嗟桂玉，楼头蝇冻付苓通。新晴钟鼓忽相报，迟尔开尊一镜中。
杨州夜宴歌谢杨昆源太守
作者：张萱
朝代：明

广陵十月寒生魄，西风吹雨潮头白。南归画舫绾枯杨，曾是当年弹铗客。问客来何方，抽簪出建章。因过旧游处，更忆少年场。荏苒风尘已十年，芜城依旧草芊芊。几度吹箫闻月下，几番骑鹤醉花前。花前月下杳难逢，却从官阁续游踪。照日彤幨来五马，干霄紫气合双龙。官阁梅华开未遍，官阁主人张夜宴。好客频移画隼旟，行杯不问铜虬箭。主人词赋擅瑶华，散作蕃釐玉树花。水壶映月三千尺，棠阴留春十万家。与君恩爱非畴昔，永夜深尊频促膝。传餐曾赠陆生装，授简还邀枚乘笔。尊前雨色正霏微，铜盘银烛照金卮。叠鼓鸣铙喧子夜，娇歌妙舞演传奇。传奇此夕有深意，云是破齐燕乐毅。黄金台上市骅骝，致士犹闻从隗始。金台昨日客初归，洒酒登台泪几挥。何处青山埋骏骨，空馀芳草怨斜晖。兴亡自古场中戏，当筵一曲君须记。破齐原是客齐人，尘世应怜按剑频。此日相逢青眼在，他年莫遣白头新。
杨鹏遥方伯赴粤西重过小园投诗见别未及留酌赋此呈谢
作者：张萱
朝代：明

春江春霁净春晖，孑孑干旄问乐饥。十日平原空有约，一尊浊酒未同挥。西籓帝简新薇省，东土人瞻旧衮衣。遥望苍梧云气满，可能肤寸到柴扉。
杨鹏遥观察雨中过访小园粗粝未陈淹留竟日赋此奉谢
作者：张萱
朝代：明

寤寐金兰二十年，举头惊戴两重天。入林不断随车雨，看竹频移掉雪船。喜有烟霞同啸傲，不须鸡黍更留连。知公剩有缁衣好，拜手长歌杕杜篇。顽云万片覆花梁，夹岸双旌拥野航。紫气凭陵朱绂客，白头颠倒绿荷裳。披帷欲问千秋业，发箧惭非二酉藏。落尽麈毛频促膝，数瓯清茗一炉香。
杨鹏遥观察雨中过访小园粗粝未陈淹留竟日赋此奉谢·其一
作者：张萱
朝代：明

寤寐金兰二十年，举头惊戴两重天。入林不断随车雨，看竹频移掉雪船。喜有烟霞同啸傲，不须鸡黍更留连。知公剩有缁衣好，拜手长歌杕杜篇。
杨鹏遥观察雨中过访小园粗粝未陈淹留竟日赋此奉谢·其二
作者：张萱
朝代：明

顽云万片覆花梁，夹岸双旌拥野航。紫气凭陵朱绂客，白头颠倒绿荷裳。披帷欲问千秋业，发箧惭非二酉藏。落尽麈毛频促膝，数瓯清茗一炉香。
林敦夫游粤还闽以诗言别次来韵赠之
作者：张萱
朝代：明

相逢白眼撑高天，肮脏风尘不受怜。衰残我是张十二，迈秀君为员半千。四海交穷惟守黑，千秋业就独思玄。国门岂是书县处，努力悬书日月边。
枯木竹石图唐解元最得意笔也图以自况诗以自悲余每展其图辄咏其诗不胜身世之感故复悲其意用其韵而赓和之
作者：张萱
朝代：明

不充巨室材，不作明堂器。顽碧与枯株，斤凿何由至。晚节托此君，养我浩然气。吾道贵知希，勿洒穷途涕。嗟哉尔畸人，信非用世器。文章自憎命，荣未悴先至。窜身翰墨间，写此不平气。开图吊书鬼，千载饮其涕。
枯木竹石图唐解元最得意笔也图以自况诗以自悲余每展其图辄咏其诗不胜身世之感故复悲其意用其韵而赓和之·其一
作者：张萱
朝代：明
体裁：古风

不充巨室材，不作明堂器。顽碧与枯株，斤凿何由至。晚节托此君，养我浩然气。吾道贵知希，勿洒穷途涕。
枯木竹石图唐解元最得意笔也图以自况诗以自悲余每展其图辄咏其诗不胜身世之感故复悲其意用其韵而赓和之·其二
作者：张萱
朝代：明

嗟哉尔畸人，信非用世器。文章自憎命，荣未悴先至。窜身翰墨间，写此不平气。开图吊书鬼，千载饮其涕。
柬茅平仲
作者：张萱
朝代：明

不见茅君久，停舟拟暂过。风尘双鬓改，踪迹十年疏。山色饶丛桂，江烟吹薜萝。知君应渐老，诗律近如何。
柬龙川宋明府
作者：张萱
朝代：明

竹马諠迎喜受廛，壶浆相对合江边。自怜投分从今日，何必论交在昔年。枳棘一时鸾凤集，文章千古日星悬。莫言十室山为邑，邑有青山吏即仙。
校书秘省用秦玄峰寅丈韵呈三阁师
作者：张萱
朝代：明

瑶光东壁照图书，红药翻阶柳覆渠。秘府分披焚草后，上方宣赐报衙初。芝函数拂神仙蠹，笔橐长联学士鱼。自笑书淫堪吏隐，肯将衰病负三馀。拙宦羞称老校书，轴林丽丽屋渠渠。绿文已剖龟浮日，赤琯须探鬼哭初。寄禄暂分张朔粟，长歌不为孟尝鱼。一车未赐空成癖，欲向东朝乞蠹馀。
校书秘省用秦玄峰寅丈韵呈三阁师·其一
作者：张萱
朝代：明

瑶光东壁照图书，红药翻阶柳覆渠。秘府分披焚草后，上方宣赐报衙初。芝函数拂神仙蠹，笔橐长联学士鱼。自笑书淫堪吏隐，肯将衰病负三馀。
校书秘省用秦玄峰寅丈韵呈三阁师·其二
作者：张萱
朝代：明

拙宦羞称老校书，轴林丽丽屋渠渠。绿文已剖龟浮日，赤琯须探鬼哭初。寄禄暂分张朔粟，长歌不为孟尝鱼。一车未赐空成癖，欲向东朝乞蠹馀。
梁翼明广文以诗见寿用来韵却答
作者：张萱
朝代：明

双鱼不远隔江来，一札虚题五可才。问齿自怜馀犬马，投珠何事到蒿莱。烟霞老我惟高枕，风雨怀人数举杯。若向剡溪觅安道，桂丛深处白云隈。
梅少府招饮范园
作者：张萱
朝代：明

建水春方丽，名园绿正饶。通家原十载，促膝始今宵。兄弟联朱翮，文章落绛霄。白眉君独擅，文石步非遥。舞拂前溪艳，歌翻子夜娇。相逢不惜醉，更胜宴虹桥。
梅花阁怀古
作者：张萱
朝代：明

偶来官阁看花地，载酒寻花一怆神。江上笛声浑欲落，泷头花信几番新。寒香似逐潮初去，清影空怜月半轮。却语当年何水部，好将春色倍还人。
次日小园看梅花独酌再次苏韵
作者：张萱
朝代：明

罗浮梅花别有村，白头村主招花魂。幽香万斛媚幽径，皎皎不受纤尘昏。芳名可入石湖谱，孤踪独寄于陵园。攀枝嗅英转芳烈，迷香何必誇春温。谁向城头叹摇落，三叠画角东方暾。春光岂欲漏消息，不寻朱户寻柴门。琼瑶满树入鼻观，天香沁骨谁为言。汝花有神更有意，临风眷恋西园樽。
次日龙川宋元实明府随过小园留酌竟日亦以二诗见赠次韵赋谢
作者：张萱
朝代：明

天路招邀紫翠隈，峰云四百为君开。石栏对酒题桐叶，竹阁披襟爇海苔。问俗神君曾秉烛，寻盟仙令更登台。西园自是罗浮主，一个峰头酒一杯。小有烟霞自一丘，花光竹气醉中收。药携丹灶云生袖，酒傍青山风满楼。荒郊丛棘惊栖凤，野水微波亦下鸥。若问鹿沙量月影，西园犹未种阎浮。
次日龙川宋元实明府随过小园留酌竟日亦以二诗见赠次韵赋谢·其一
作者：张萱
朝代：明

天路招邀紫翠隈，峰云四百为君开。石栏对酒题桐叶，竹阁披襟爇海苔。问俗神君曾秉烛，寻盟仙令更登台。西园自是罗浮主，一个峰头酒一杯。
次日龙川宋元实明府随过小园留酌竟日亦以二诗见赠次韵赋谢·其二
作者：张萱
朝代：明

小有烟霞自一丘，花光竹气醉中收。药携丹灶云生袖，酒傍青山风满楼。荒郊丛棘惊栖凤，野水微波亦下鸥。若问鹿沙量月影，西园犹未种阎浮。
次石龙寄讯邓玄度会长
作者：张萱
朝代：明

数口还榕水，孤舟渡石龙。浮家珠海客，高枕镜园公。梦起丹枫月，帆欹白雁风。遥思歌舞处，稽阮竹林同。
欧子建邓伯乔招同黄元卿李烟客雅集即席探题各赋一体余得竹素草堂走笔却赠
作者：张萱
朝代：明

白云山前白云客，竹篱花径蓬蒿宅。前身当是骑羊仙，今作经生长挟册。土木形骸四十强，青衿两袖何郎当。有才一石君八斗，雄名却借陈思王。半亩一堂名竹素，目光炯炯空千古。枚生未奏兔园词，长门不买相如赋。寸心自苦谁得知，书淫传癖日吾伊。醉归对月常开卷，客散焚香独下帷。堂名竹素从吾好，海岳精灵恣探讨。后世安知无子云，富贵眼前何足道。日来倾盖西园公，神交十载肝胆同。文章羡尔真隐鹄，湖海愧我非元龙。人言竹素堂中主，回也庶乎空已屡。世皆喜富汝喜贫，平生不用黄金注。问君孤注复何如，三寸毛锥一束书。缃帙每涂乌宝传，玄亭不惜孔方居。投辖开尊霜月白，四筵尽是文章伯。珠玑咳唾玉屑霏，谈天邹衍雕龙奭。逻拉园公将奈何，瞪眼惟知捲白波。相逢一掬千秋泪，洒向人间谁更多。
歌姬玉兰口号见赠亦用其韵即席答之
作者：张萱
朝代：明

燕子楼前未闭关，白头常伴白云閒。若向五湖同一泛，西园亦是鹿门山。老来春色却相关，花事勿忙苦未閒。见说藁砧真解事，可曾山上又安山。
歌姬玉兰口号见赠亦用其韵即席答之·其二
作者：张萱
朝代：明

老来春色却相关，花事勿忙苦未閒。见说藁砧真解事，可曾山上又安山。
止园主人以双鹤诗三章见示用来韵奉酬病目命笔不足存也
作者：张萱
朝代：明

慈恩塔院赋诗还，来集名园水竹间。不是淳于遗楚国，曾为子晋别缑山。毰毸映月林披缟，毳氄粘花玉染斑。长奉主人千岁乐，巢云登木伴云间。雕笼载自凤台城，共喜胎仙下玉清。宛颈联拳三岛梦，长鸣轩步九霄情。尝留瓜漆数行字，欲震雷门万里声。好语樊篱诸燕雀，休跨鲲运与鹏程。何来羽客日连翩，犹记涂循入贡年。髓应成骨同丹转，翮已开轮照雪鲜。皓皓知为君子化，昂昂岂受世人怜。西园亦有和阴者，接响联飞榕水烟。
止园主人以双鹤诗三章见示用来韵奉酬病目命笔不足存也·其一
作者：张萱
朝代：明

慈恩塔院赋诗还，来集名园水竹间。不是淳于遗楚国，曾为子晋别缑山。毰毸映月林披缟，毳氄粘花玉染斑。长奉主人千岁乐，巢云登木伴云间。
止园主人以双鹤诗三章见示用来韵奉酬病目命笔不足存也·其三
作者：张萱
朝代：明

何来羽客日连翩，犹记涂循入贡年。髓应成骨同丹转，翮已开轮照雪鲜。皓皓知为君子化，昂昂岂受世人怜。西园亦有和阴者，接响联飞榕水烟。
止园主人以双鹤诗三章见示用来韵奉酬病目命笔不足存也·其二
作者：张萱
朝代：明

雕笼载自凤台城，共喜胎仙下玉清。宛颈联拳三岛梦，长鸣轩步九霄情。尝留瓜漆数行字，欲震雷门万里声。好语樊篱诸燕雀，休跨鲲运与鹏程。
正月二十日里中皆以桃枝插门贵贱童稚亦皆以桃叶为佩曰禁鬼也西园公鼓掌人与鬼何辩鬼不害人禁之何为夫害人者人而鬼耳庸可禁耶时街头有青衣桃叶者歌莫禁鬼鬼闻而大笑之亦歌先禁人以答之西园公闻而并录焉莫禁鬼四章
作者：张萱
朝代：明

莫禁鬼，鬼去鬼还来，人间半是鬼投胎。休怪鬼奴来作炒，汝家先自鬼门开。莫禁鬼，禁鬼鬼便多，总是人魔非鬼魔。汝若作人不作鬼，鬼兮鬼兮奈汝何。莫禁鬼，鬼与人相熟，可惜朱符与黄箓。饶汝千重铁作门，惟有高明方瞰屋。莫禁鬼，人比鬼更恶，唤汝作同前读人真是错。鬼言鬼行鬼心肠，到底还输鬼一着。
正月二十日里中皆以桃枝插门贵贱童稚亦皆以桃叶为佩曰禁鬼也西园公鼓掌人与鬼何辩鬼不害人禁之何为夫害人者人而鬼耳庸可禁耶时街头有青衣桃叶者歌莫禁鬼鬼闻而大笑之亦歌先禁人以答之西园公闻而并录焉莫禁鬼四章·其一
作者：张萱
朝代：明

莫禁鬼，鬼去鬼还来，人间半是鬼投胎。休怪鬼奴来作炒，汝家先自鬼门开。
正月二十日里中皆以桃枝插门贵贱童稚亦皆以桃叶为佩曰禁鬼也西园公鼓掌人与鬼何辩鬼不害人禁之何为夫害人者人而鬼耳庸可禁耶时街头有青衣桃叶者歌莫禁鬼鬼闻而大笑之亦歌先禁人以答之西园公闻而并录焉莫禁鬼四章·其三
作者：张萱
朝代：明

莫禁鬼，鬼与人相熟，可惜朱符与黄箓。饶汝千重铁作门，惟有高明方瞰屋。
正月二十日里中皆以桃枝插门贵贱童稚亦皆以桃叶为佩曰禁鬼也西园公鼓掌人与鬼何辩鬼不害人禁之何为夫害人者人而鬼耳庸可禁耶时街头有青衣桃叶者歌莫禁鬼鬼闻而大笑之亦歌先禁人以答之西园公闻而并录焉莫禁鬼四章·其二
作者：张萱
朝代：明

莫禁鬼，禁鬼鬼便多，总是人魔非鬼魔。汝若作人不作鬼，鬼兮鬼兮奈汝何。
正月二十日里中皆以桃枝插门贵贱童稚亦皆以桃叶为佩曰禁鬼也西园公鼓掌人与鬼何辩鬼不害人禁之何为夫害人者人而鬼耳庸可禁耶时街头有青衣桃叶者歌莫禁鬼鬼闻而大笑之亦歌先禁人以答之西园公闻而并录焉莫禁鬼四章·其四
作者：张萱
朝代：明

莫禁鬼，人比鬼更恶，唤汝作同前读人真是错。鬼言鬼行鬼心肠，到底还输鬼一着。
正月五日立春
作者：张萱
朝代：明

五日春方立，三微冰已澌。风和桃献笑，溪煖柳舒眉。共逐拖钩戏，犹吟送腊诗。白头簪綵胜，伯伯果堪嗤。
正月十三夜元陟先生见过观灯留酌喜而赋之
作者：张萱
朝代：明

良夜灯初放，新晴月未流。如何二老者，亦作少年游。妙语丝为茧，明年杖有鸠。已完儿女债，莫问稻粱谋。往岁犹堪忆，新诗且共酬。不须穿夜市，何必问更筹。
正月十五夜北宿海昏既苦无月且苦无灯京国乡邦凄然两地复成一律以纪游踪
作者：张萱
朝代：明

远道长驱泥滑滑，严装倦客马萧萧。谁家短笛递悲咽，半壁寒灯照寂寥。怅望云山迷故国，不妨风雨妒今宵。更忆传柑新宴罢，汉宫春色为谁骄。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也
作者：张萱
朝代：明

去年此夕事堪悲，此夕今年乐不支。灯市纵横穿酒市，铜鞮歌满习家池。叆叇连霄半不开，罗浮春色暗中回。新晴未得报钟鼓，惟愿君侯驾月来。雨意云情满画楼，蹒跚勃窣少年游。亦知今夕娟娟影，不向尊前照白头。干旄孑孑驻衡门，撚粉熬稃饤木盆。幸有儿孙能执炙，不妨烟雨共开尊。深宵雨色尚溟濛，鹁鸽犹旋锦绣丛。侍饮难招青眼客，停骖惟问白头翁。烟火丛中带雨归，香尘不动马如飞。莫教宝幰争驰道，恐有奴鞭及主衣。今霄春色正无涯，何事永轮不放华。共喜君侯布春泽，欲令时雨润烟花。烛龙星凤簇驺虞，锦绂祥麟夹鹭车。可是神君新拊石，四灵率舞满康衢。蹑云携月踏蛟冰，曾到丹霄第几层。摘得九天星万点，夜来散作万家灯。绣户朱门夜不扃，南油西漆共荧荧。一城万影浑如昼，不是灯光是福星。儿童面茧祝灵辰，官位争誇局局新。自信使君能赐福，不须重问紫姑神。传柑曾赐洞庭芳，遥忆甘香梦里尝。幸得右军分二百，传来却染令公香。星星一点乍高擎，巧剧皆从火里生。惟有冷灰燃不得，劝君休笑附炎人。街头拍掌笑声欢，线索由人态百般。永夜不须观影戏，满街白昼更堪观。家酿频倾对使君，玉娥何事卧层云。明宵纵说清光在，恐较今宵减一分。花事方新乐事多，辰灯置酒且高歌。使君自是丰年玉，谁信明朝日耗磨。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其一
作者：张萱
朝代：明

去年此夕事堪悲，此夕今年乐不支。灯市纵横穿酒市，铜鞮歌满习家池。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其七
作者：张萱
朝代：明

今霄春色正无涯，何事永轮不放华。共喜君侯布春泽，欲令时雨润烟花。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其三
作者：张萱
朝代：明

雨意云情满画楼，蹒跚勃窣少年游。亦知今夕娟娟影，不向尊前照白头。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其九
作者：张萱
朝代：明

蹑云携月踏蛟冰，曾到丹霄第几层。摘得九天星万点，夜来散作万家灯。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其二
作者：张萱
朝代：明

叆叇连霄半不开，罗浮春色暗中回。新晴未得报钟鼓，惟愿君侯驾月来。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其五
作者：张萱
朝代：明

深宵雨色尚溟濛，鹁鸽犹旋锦绣丛。侍饮难招青眼客，停骖惟问白头翁。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其八
作者：张萱
朝代：明

烛龙星凤簇驺虞，锦绂祥麟夹鹭车。可是神君新拊石，四灵率舞满康衢。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其六
作者：张萱
朝代：明

烟火丛中带雨归，香尘不动马如飞。莫教宝幰争驰道，恐有奴鞭及主衣。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其十
作者：张萱
朝代：明

绣户朱门夜不扃，南油西漆共荧荧。一城万影浑如昼，不是灯光是福星。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其十一
作者：张萱
朝代：明

儿童面茧祝灵辰，官位争誇局局新。自信使君能赐福，不须重问紫姑神。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其十三
作者：张萱
朝代：明

星星一点乍高擎，巧剧皆从火里生。惟有冷灰燃不得，劝君休笑附炎人。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其十二
作者：张萱
朝代：明

传柑曾赐洞庭芳，遥忆甘香梦里尝。幸得右军分二百，传来却染令公香。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其十五
作者：张萱
朝代：明

家酿频倾对使君，玉娥何事卧层云。明宵纵说清光在，恐较今宵减一分。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其十六
作者：张萱
朝代：明

花事方新乐事多，辰灯置酒且高歌。使君自是丰年玉，谁信明朝日耗磨。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其十四
作者：张萱
朝代：明

街头拍掌笑声欢，线索由人态百般。永夜不须观影戏，满街白昼更堪观。
正月十五夜奉迎邑侯雨中观灯雅集岁癸亥余尝为榕溪灯夕词十二章今采民谣复为甲子灯夕词十六章抚今追昔喜可知也·其四
作者：张萱
朝代：明

干旄孑孑驻衡门，撚粉熬稃饤木盆。幸有儿孙能执炙，不妨烟雨共开尊。
正月十五夜清音阁宴集符乃九广文改席多绩堂步月观灯
作者：张萱
朝代：明

春郊步屧共逶迤，放夜严城淑气移。万树网云笼鹤燄，一庭璧月浸皋比。喜看今夕冰成茧，莫问前宵雨濯枝。自笑白头真勃窣，亦随人踏五花儿。
正月十六夜是为耗磨之辰昔人常有赋者夜阑不寐亦戏笔赋之
作者：张萱
朝代：明

前宵春色竟如何，驹隙光阴似掷梭。万户歌声犹夜沸，六街灯火尚星罗。衰年自真能消遣，此夕何妨说耗磨。为请花神同一醉，今宵春色较偏多。
正月十六夜灯下独酌是夕为耗磨之辰昔人□□□□日饮酒诗
作者：张萱
朝代：明

一□□□两鬓□，衰慵始觉耗磨多。欲嘘冷烬添檀炷，且避香风竞绮罗。爨下熬稃諠腷膊，灯前茧卜戏伽陀。为言上月春才半，莫遣春光亦耗磨。
正月十四夜上蔡公署候月不至罢酌
作者：张萱
朝代：明

山郭孤栖喜晚晴，银蟾何事碧云萦。岂怜皓魄犹微阙，故傍良宵不肯明。两岸歌钟諠十里，一街灯火引双旌。天涯纵有芳尊在，却汎春愁忍独倾。
正月十四夜曝书台候月不至
作者：张萱
朝代：明

春游午夜正蹁跹，秉烛登台思黯然。尘匣未开天上镜，星桥惟放火中莲。歌声舞影争相媚，雨意云情转可怜。怪底嫦娥亦羞涩，清光不到酒尊前。
正月十四夜饮朱广文斋头
作者：张萱
朝代：明

春风吹苜蓿，夜色净筼筜。三五分今夕，寒暄叙一觞。寻山聊辍轭，对月欲沾裳。灯火归骖晚，应怜似葛疆。
步韵寄和虔镇唐美承中丞见贻便面清夜闻琴诗
作者：张萱
朝代：明

就日忆上宰，临风怀好音。来投青玉案，遥听紫琼琴。五夜忽三弄，群仙问九吟。白驹何日奏，剪烛共开襟。
步韵寄和虔镇唐美承中丞见贻便面诗夏日集水亭韵
作者：张萱
朝代：明

火云岳岳西日微，青铜冷射琉璃扉。我忆习家池上客，谁寻渔父芦中矶。冰壶不用白龙浸，寒玉已断红尘飞。为问逍遥集珠履，何人酩酊歌缁衣。
武彝山中即事
作者：张萱
朝代：明

尘缘太重道缘轻，住世原非出世情。却笑羽流空拔宅，名山无计避新征。
武阳驿阻雪
作者：张萱
朝代：明

正月忽已过，阴霾殊未开。安舆将毋去，寒雪渡江来。栈恋玄黄马，炉残榾柮灰。此行非叱驭，辍轭且徘徊。
母夫人遣急足入长安促就子舍从括苍以家仲蔚见怀诗至正余与仲蔚戊戌长安泣别日也时余亦以迎养引疾者一月矣仲复嘱余归当握手武彝山下循陔在原之感黯然对深因以三诗报焉
作者：张萱
朝代：明

遥椷曾寄忆兄诗，到日惊逢别尔时。骨傲可堪微禄缚，山深偏与冷毡宜。共怜陟屺枯双目，谁道奔林恋一枝。但使夜光分在握，希珍何用贾胡知。凄断当年说绝裾，却从天外寄双鱼。数行别泪他乡梦，万里离愁隔岁书。有弟正淹秦博士，一官犹待汉公车。亦知身隐文焉用，悔向金门献子虚。辍直经旬唯伏枕，正逢白发促归装。已抛方寸同元直，谁复名居问翳桑。蓟北飞花春有恨，天南落日雁成行。归期正及莼芽茁，迟尔班荆九曲傍。
母夫人遣急足入长安促就子舍从括苍以家仲蔚见怀诗至正余与仲蔚戊戌长安泣别日也时余亦以迎养引疾者一月矣仲复嘱余归当握手武彝山下循陔在原之感黯然对深因以三诗报焉·其一
作者：张萱
朝代：明

遥椷曾寄忆兄诗，到日惊逢别尔时。骨傲可堪微禄缚，山深偏与冷毡宜。共怜陟屺枯双目，谁道奔林恋一枝。但使夜光分在握，希珍何用贾胡知。
母夫人遣急足入长安促就子舍从括苍以家仲蔚见怀诗至正余与仲蔚戊戌长安泣别日也时余亦以迎养引疾者一月矣仲复嘱余归当握手武彝山下循陔在原之感黯然对深因以三诗报焉·其三
作者：张萱
朝代：明

辍直经旬唯伏枕，正逢白发促归装。已抛方寸同元直，谁复名居问翳桑。蓟北飞花春有恨，天南落日雁成行。归期正及莼芽茁，迟尔班荆九曲傍。
母夫人遣急足入长安促就子舍从括苍以家仲蔚见怀诗至正余与仲蔚戊戌长安泣别日也时余亦以迎养引疾者一月矣仲复嘱余归当握手武彝山下循陔在原之感黯然对深因以三诗报焉·其二
作者：张萱
朝代：明

凄断当年说绝裾，却从天外寄双鱼。数行别泪他乡梦，万里离愁隔岁书。有弟正淹秦博士，一官犹待汉公车。亦知身隐文焉用，悔向金门献子虚。
永福寺
作者：张萱
朝代：明

湖头雨过树如荠，落日祇林一杖藜。渔唱半归孤屿外，钟声已过断桥西。浮生始觉迷初地，往事谁堪问旧题。尚喜中天台百尺，可容元度独攀跻。
江上小堂戏题
作者：张萱
朝代：明

江上小堂无十亩，堂前老树有三株。主人原住清凉界，又得浓阴屋半区。山色岂随时眼改，溪声留与老年听。朅来更有娱人处，日日风云不暂停。临流影笑蒙头雪，倚树凉生露顶风。却恼儿童常戏浴，諠争偏聒老渔翁。东流水合西流水，后浪沙同前浪沙。为问空江垂钓者，一年几度浪飞花。
江上小堂戏题·其一
作者：张萱
朝代：明

江上小堂无十亩，堂前老树有三株。主人原住清凉界，又得浓阴屋半区。
江上小堂戏题·其三
作者：张萱
朝代：明

临流影笑蒙头雪，倚树凉生露顶风。却恼儿童常戏浴，諠争偏聒老渔翁。
江上小堂戏题·其二
作者：张萱
朝代：明

山色岂随时眼改，溪声留与老年听。朅来更有娱人处，日日风云不暂停。
江上小堂戏题·其四
作者：张萱
朝代：明

东流水合西流水，后浪沙同前浪沙。为问空江垂钓者，一年几度浪飞花。
江行有感集杜句
作者：张萱
朝代：明

山腰官阁迥添愁，背日丹枫万木稠。渭水泰山得见否，朔云寒菊倍离忧。忽惊屋里琴书冷，远害朝看麋鹿游。乘兴杳然迷出处，空江飒飒乱帆秋。
江门高子云游罗浮以诗见访致何凝生公子书索馀轩集序赋此答之并答凝生戏什鱼腹
作者：张萱
朝代：明

有客来自飞云巅，片帆已饱江门烟。不辞触热问奇字，却欲买赋窥文园。黄云赤日莽如许，青天白眼胡为然。请君更语吕安驾，道我已泛王猷船。
池阳郡丞蔡洛沙往居金陵与余同席别二十年远矣余过池阳适病目谢客不能握手诗以讯之洛沙长沙人自南昌郡丞移此
作者：张萱
朝代：明

蚤誉雄三楚，移官得九华。宦情甘短袖，家世本长沙。曾否音容改，相思岁月赊。不须重握手，世路总天涯。
汤太史嘉宾米明府仲诏招集得鞍字
作者：张萱
朝代：明

上国开芳社，名园簇绣鞍。朱明初启序，粉署数邀欢。共载枚生笔，时弹贡氏冠。朝从花底散，山向柳边看。地接瀛洲胜，歌闻蜀道难。佳宾不速客，才子谩为官。绿蚁浮瑶斝，朱樱行玉槃。庭虚不受暑，月淡欲生寒。散帙烧高烛，题诗坐曲栏。良辰恣宴赏，清夜美游盘。薄宦真鸡肋，浮生尽鼠肝。野麟方困斗，枝鹊未全安。湖海孤蓬转，风尘两鬓残。抚时休仰屋，努力且加餐。
汤泉路头花
作者：张萱
朝代：明

为语路头人，莫采路头花。路花可采不可久，路人未必皆无家。家中旧花君莫厌，旧花却让新花艳。旧旧新新总是花，何事丈夫心易变。东风不管路花开，狼藉风前扑鼻来。锯叶象苞鱼子孕，麝脐螺甲龙涎煤。我来六月二十六，苦热惊闻香馥馥。儿童采尔如采薪，悔不移根在幽谷。人言路花香异常，此花附炎不附凉。天公冷眼正觑尔，且莫纷披热水傍。
汪士元参军冬日以诗见怀用来韵寄答
作者：张萱
朝代：明

相逢数载前，岐路正相怜。君是鲍明远，途非原巨先。苦吟惟白堕，搔首问青天。大业名山在，千秋定不骞。
汪士元参军归四明有感赠之以诗
作者：张萱
朝代：明

已辞荣禄去，莫遣慧心灰。笔自梦中得，句从天外来。文章原负俗，明圣不需才。今日白头别，何时青眼回。
汶上公署
作者：张萱
朝代：明

昃日方传食，遥途且驻鞭。草枯汶水断，野阔岳云连。一塔栖寒照，千林起夕烟。春心何处托，欹枕数声鹃。
沈云鸿大父从梁化相徙理珠官以佳集走重币索序赋此奉怀并抒證响
作者：张萱
朝代：明

天涯海角走双鱼，鳄渚棠阴忆曳裾。句癖常飞三寸管，吟成曾断几茎须。千秋授简惭玄晏，一日论文有应璩。不用明珠还合浦，君今行笥满璠玙。
沙溪铺小憩喜晴
作者：张萱
朝代：明

晨征泥滑滑，午食日晖晖。坐树鸟双语，负暄人半扉。溪春山溜急，野圃摽梅肥。且憩炉峰下，开尊□绤衣。
河源陈明府以便面诗见贻赋此奉答
作者：张萱
朝代：明

喈喈威凤起梧冈，两地迥翔枳棘乡。悬榻喜瞻今仲举，难兄重见汉元方。老我永号逢硕鼠，多君当道问豺狼。亦知世上难开口，何日轩渠共一觞。凌云綵笔正翩翩，万里神交二十年。邻壁借光怜夜织，洪河窃润到原田。冯驩何事未焚券，程尉于今不值钱。来暮莫言相见晚，白头披雾睹青天。
河源陈明府以便面诗见贻赋此奉答·其一
作者：张萱
朝代：明

喈喈威凤起梧冈，两地迥翔枳棘乡。悬榻喜瞻今仲举，难兄重见汉元方。老我永号逢硕鼠，多君当道问豺狼。亦知世上难开口，何日轩渠共一觞。
河源陈明府以便面诗见贻赋此奉答·其二
作者：张萱
朝代：明

凌云綵笔正翩翩，万里神交二十年。邻壁借光怜夜织，洪河窃润到原田。冯驩何事未焚券，程尉于今不值钱。来暮莫言相见晚，白头披雾睹青天。
泊京口闻李本宁观察未莅武林因留书候吏赋此见怀
作者：张萱
朝代：明

西风病客拥归航，落日怀人一水长。把笔尚闻歌蜀道，观涛何日汎钱塘。冰衔久辍文章伯，鼎席遥虚政事堂。见说玄都桃未种，春风日日待刘郎。
泰和萧君还拙以青乌氏客端州十六寒暑矣馆于余者甫三年乡思忽动孤舟遄发既惜其别复望其来乃留其家还拙以古人行谈古人术往往能取今人信第今人得还拙曰地师余得之曰人师也故于其言别也既为之治装复为之赋诗
作者：张萱
朝代：明

强年方入粤，晏岁暂还家。数口我堪托，孤帆路不赊。乡音殊未改，容鬓觉初华。此别无他赠，清尊对菊花。绿玉手中杖，金函肘后书。逢人问方寸，知尔妙堪舆。谁谓骑无鹤，犹闻食有鱼。重来休隔岁，应念老閒居。
泰和萧君还拙以青乌氏客端州十六寒暑矣馆于余者甫三年乡思忽动孤舟遄发既惜其别复望其来乃留其家还拙以古人行谈古人术往往能取今人信第今人得还拙曰地师余得之曰人师也故于其言别也既为之治装复为之赋诗·其一
作者：张萱
朝代：明
体裁：五言律诗

强年方入粤，晏岁暂还家。数口我堪托，孤帆路不赊。乡音殊未改，容鬓觉初华。此别无他赠，清尊对菊花。
泰和萧君还拙以青乌氏客端州十六寒暑矣馆于余者甫三年乡思忽动孤舟遄发既惜其别复望其来乃留其家还拙以古人行谈古人术往往能取今人信第今人得还拙曰地师余得之曰人师也故于其言别也既为之治装复为之赋诗·其二
作者：张萱
朝代：明

绿玉手中杖，金函肘后书。逢人问方寸，知尔妙堪舆。谁谓骑无鹤，犹闻食有鱼。重来休隔岁，应念老閒居。
海丰何学实明府以善下子馀斋心功过册见投赋此却赠
作者：张萱
朝代：明

才如白锦笔如杠，独步文坛折幔幢。梅阁题诗梁水部，宰官护法晋庐江。十年傲骨浑无恙，千古雄心不肯降。共向丰湖旌白水，斗间龙气本来双。
涨解行园即事
作者：张萱
朝代：明

泽畔褰裳去，泥中信杖扶。居巢鸠唤妇，得食鹤将雏。未扫菊松径，先寻瓜芋区。荷锄仍学圃，幸免负官租。渐喜水归壑，犹惊浪拍堤。女墙皆卧地，鲋井半蟠泥。并坐莺无语，向人乌欲啼。自怜楼百尺，依旧与云齐。楂梗聚芸砌，町疃成蕊渊。润侵篱迸笋，痕退陆生莲。魁蛤不敢吠，奇鸧今困眠。曝衣因晒腹，饱饭亦便便。精卫已衔石，阿香休踏车。网罗四壁蜴，鼓吹一庭蛙。树拔藤犹蔓，栏崩药未芽。庾郎问鲑菜，笑指水梭花。
涨解行园即事·其一
作者：张萱
朝代：明

泽畔褰裳去，泥中信杖扶。居巢鸠唤妇，得食鹤将雏。未扫菊松径，先寻瓜芋区。荷锄仍学圃，幸免负官租。
涨解行园即事·其三
作者：张萱
朝代：明

楂梗聚芸砌，町疃成蕊渊。润侵篱迸笋，痕退陆生莲。魁蛤不敢吠，奇鸧今困眠。曝衣因晒腹，饱饭亦便便。
涨解行园即事·其二
作者：张萱
朝代：明

渐喜水归壑，犹惊浪拍堤。女墙皆卧地，鲋井半蟠泥。并坐莺无语，向人乌欲啼。自怜楼百尺，依旧与云齐。
涨解行园即事·其四
作者：张萱
朝代：明

精卫已衔石，阿香休踏车。网罗四壁蜴，鼓吹一庭蛙。树拔藤犹蔓，栏崩药未芽。庾郎问鲑菜，笑指水梭花。
清明日东还宿黄木湾
作者：张萱
朝代：明

为市江鱼荐叵罗，忽惊水鸟起盘涡。夜晴晓月窥人近，野阔寒星接地多。破浪帆悬船是马，乘潮更报鼓为鼍。到家候稚应同笑，冷节虚从客里过。
清漳郑肇中文学昔者社友郑辂思观察之哲嗣也壬申秋九月以诗见访投辖小园次来韵答之
作者：张萱
朝代：明

遥忆金兰第一流，暮云春树梦中酬。远携珠玉惊人句，穷探烟霞绝壑幽。世业登坛雄万古，豪游传食藐诸侯。开尊下榻歌招隐，不负山阴王子猷。
渡京口遇林太史咨伯南还时庄山人静甫至自金陵遂方舟焉
作者：张萱
朝代：明

与君辍直出承明，岁晏方舟事远征。岐路喜同京口驿，故人来自石头城。枫江落日潮初上，水寺钟残棋一枰。且向沧洲共携手，浮云直北正纵横。
渡分水关
作者：张萱
朝代：明

半连楚越半瓯闽，地煖春明花渐新。路入白云馀几许，到家犹得及清明。
渡西峡江
作者：张萱
朝代：明

乘风破浪截流过，津吏摇头公渡河。莫道风波今日恶，世途何日不风波。
湛华亭告成志喜
作者：张萱
朝代：明

岩居不在远，川观不在深。溅溅榕溪流，抱此西郭阴。归来学老圃，数亩溪之浔。为园日可涉，所苦荆与榛。不辞斧斤劳，始惬濠濮情。郁郁东南隅，荫彼嘉树林。渟流鉴新翠，洞彻瑩心神。水木湛清华，此语古所欣。搆亭仅两肘，四槛何森沉。匡床三两客，坐窄情易亲。何必列长筵，斗酒时一斟。开窗见溪月，乃在南山岑。亭小月常满，濯濯如壶冰。老圃背我语，垂堂戒千金。怒流数侵岸，能不虞骞崩。我亭如蜗壳，不与溪争龈。怒者日自怒，侵者日自侵。会心在今日，来日非所营。庄叟有微言，谁为亏与成。汝亭幸自爱，老圃不可听。
湛华亭告成志喜
作者：张萱
朝代：明
体裁：古风

岩居不在远，川观不在深。溅溅榕溪流，抱此西郭阴。归来学老圃，数亩溪之浔。为园日可涉，所苦荆与榛。不辞斧斤劳，始惬濠濮情。郁郁东南隅，荫彼嘉树林。渟流鉴新翠，洞彻莹心神。水木湛清华，此语古所欣。搆亭仅两肘，四槛何森沉。匡床三两客，坐窄情易亲。何必列长筵，斗酒时一斟。开窗见溪月，乃在南山岑。亭小月常满，濯濯如壶冰。老圃背我语，垂堂戒千金。怒流数侵岸，能不虞骞崩。我亭如蜗壳，不与溪争龈。怒者日自怒，侵者日自侵。会心在今日，来日非所营。庄叟有微言，谁为亏与成。汝亭幸自爱，老圃不可听。
湛园禊事赋得五言近体三首·其二
作者：张萱
朝代：明
体裁：五言律诗

乐事名流集，芳春藻思催。合钱频乞俸，得酒且登台。绮石云容矗，香渠雪宝开。主人原解禊，曾濯锦江来。
湛园褉事赋得五言近体三首
作者：张萱
朝代：明

上巳逢休浣，名园得过从。分朋惭下驷，结客尽元龙。共籍花间草，遥看槛外峰。清欢殊未厌，新月逗疏钟。乐事名流集，芳春藻思催。合钱频乞俸，得酒且登台。绮石云容矗，香渠雪宝开。主人原解褉，曾濯锦江来。傍斗龙文合，邀云綵笔同。朋簪三巳酒，花信几番风。初绿蔼高树，疏枝留晚红。怜春须觅句，莫遣客尊空。
湛园褉事赋得五言近体三首·其一
作者：张萱
朝代：明
体裁：五言律诗

上巳逢休浣，名园得过从。分朋惭下驷，结客尽元龙。共籍花间草，遥看槛外峰。清欢殊未厌，新月逗疏钟。
湛园褉事赋得五言近体三首·其三
作者：张萱
朝代：明
体裁：五言律诗

傍斗龙文合，邀云綵笔同。朋簪三巳酒，花信几番风。初绿蔼高树，疏枝留晚红。怜春须觅句，莫遣客尊空。
湛园褉事赋得五言近体三首·其二
作者：张萱
朝代：明

乐事名流集，芳春藻思催。合钱频乞俸，得酒且登台。绮石云容矗，香渠雪宝开。主人原解褉，曾濯锦江来。
漳流竹隐歌为沈司马伯含赋赠忆堂老人
作者：张萱
朝代：明

玉龙不住玄冥宫，推山蹴海钱塘东。狰子狞孙裂地轴，绿殳紫甲排苍穹。钱塘城中十万户，妖红孽翠徒蒙茸。稽康骨朽王猷死，兔苑草没淇园空。我闻漳流大奇绝，参差百亩森町疃。中有老人日高卧，朱颜绀发青方瞳。有田懒植沮溺杖，有瓢懒挂巢由松。手锄绿云种苍玉，觳觫满地如攒务。灵苗不渍康回血，劲簳不贯殷辛弓。鱼肠发匣射天碧，鸡胫脱距酣霞红。员丘夜半失俊楫，伶鳏一旦焚昆籦。娟娟入幌碎明月，淅淅拂石留薰风。有时白日黑蛟舞，钧天八佾谐笙镛。木德圣人久不王，君家蔓紫何菁葱。君言上帝遣此辈，移根万里来瀛蓬。千年练实皎如雪，的历百斛光曈曈。凤凰已下不敢食，锦绷满縳斑犀丛。一枝久已傍帝座，呼吸沆瀣开鸿蒙。敲金戛玉鬼神格，九苞一角纷来从。去年稚节更碨砢，南枝北干皆茏苁。春雷昨日急奋豫，扬鳞鼓鬣如奔虹。青宁次第尚罗列，节目不与斤䈚同。漳流之上即县圃，浮筠振雾声玲珑。荆扬不用荐庭实，汧渭何必誇侯封。我家老廌颇解此，数竿一榻嘶寒蛩。庭荒径断颈常缩，匿影榛莽何愚蠢。君今避世更好事，停镳辍轭常纵横。如陵旨蓄客饱嚼，驱使三雅无春冬。阿咸念此语娓娓，令我涎落如机舂。七贤六逸我即一，入林把臂何时逢。倘容根下醉共卧，请君为制华林筇。相期汗漫九垓去，一掷青天骑玉龙。
潘隆宇六十有一
作者：张萱
朝代：明

南极星高甲子周，西湖松菊正宜秋。青毡寒照鬓边雪，绿玉閒携杖上鸠。曾说骑驴寻洛邑，不须跨鹤问扬州。一尊三祝惭浦柳，能否相从汗漫游。
瀛海楼晚眺
作者：张萱
朝代：明

武垣城畔路悠悠，有客停车忆旧游。碣石抱云常北向，滹沱落日自东流。高城柳暗莺声早，大泽春寒蜃气秋。已说长安明日见，仲宣何事赋登楼。
灵洲寺留题
作者：张萱
朝代：明

已识衣冠气，閒过鸥鹭群。雨鸣当户竹，亭宿渡江云。倒影孤台直，浮天一水分。逢僧无别话，扫石坐氤氲。
炳儿移家从其妇翁雍南署中举孙堪而归得报志喜
作者：张萱
朝代：明

相宅苍梧胜，充闾紫气回。孙枝今已茁，祖德未堪裁。寿母含饴弄，衰颜待尔开。乃翁元佞佛，尔却自西来。
爱民诗教卷为张松陵父母作
作者：张萱
朝代：明

万里南天忆远音，倚云长诵别时吟。欲知赤子车前意，尽是斑衣膝下心。
玄度以诗责偿卜筑之约用来韵答之
作者：张萱
朝代：明

卖文曾办买邻金，故国移居始自今。欲向烟霞寻旧侣，况逢山水有清音。飞鸿踏雪仍留迹，倦鸟移巢却择林。莫怪绕枝犹未定，啜醨渔父已知心。
玉钩斜怀古
作者：张萱
朝代：明

娥眉遗冢草毵毵，尽日啼鹃亦太憨。怪底东京归未得，君王曾唱望江南。愁鸦飞遍枯杨树，月下香魂自来去。长信于今秋草深，魂归莫错雷塘路。旧日池台今已非，凄凄芳草怨斜晖。到来两颊河山泪，赢得前身未溅衣。
玉钩斜怀古·其一
作者：张萱
朝代：明

娥眉遗冢草毵毵，尽日啼鹃亦太憨。怪底东京归未得，君王曾唱望江南。
玉钩斜怀古·其三
作者：张萱
朝代：明

旧日池台今已非，凄凄芳草怨斜晖。到来两颊河山泪，赢得前身未溅衣。
玉钩斜怀古·其二
作者：张萱
朝代：明

愁鸦飞遍枯杨树，月下香魂自来去。长信于今秋草深，魂归莫错雷塘路。
王宪度明府招饮时以目疾不能赴移席小寓诗以谢之
作者：张萱
朝代：明

瞻依偃室愧嘉宾，褦襶何辞触后尘。下榻不留歌铗客，曳裾原是受廛人。白头壤父扶藜至，青鬓神君设醴频。自笑欲从阳里子，尚期倾酿吐车茵。
王幼度明府下车龙门以便面诗见寄用来韵却答
作者：张萱
朝代：明

有客云霄上，寻盟丘壑中。因知王不好，始信瑟能工。梦寐山川间，朋游江海空。君曾答客难，我已赋幽通。韫匮皆三刖，泥涂嗟五穷。指归思李撰，丰韵忆王濛。莫惜鸾栖棘，空怜马逐篷。龙门登有日，九顿大王风。
王幼度明府为今大宗伯云杜李本宁先生犹婿余以本宁先生获交幼度盖三十馀年笔研友也先数岁宝安同社诸君子欲为余作特室于旗峰之阳且受廛矣甲子冬幼度以龙门令摄篆宝安喜而赋之得十六韵以先歌来暮者言非未同幸毋曰此饥鸟此阳鱎也
作者：张萱
朝代：明

旗峰紫气照罗浮，借得神君卓鲁俦。綵笔雄名吞七泽，青箱大业擅千秋。烹鲜十室烦言偃，摄大三年乞仲由。循吏能文真雅化，才人为政自风流。不须长袖工新舞，更向原田舍旧谋。琴榻柳藏宾阁寂，印床花覆讼庭幽。看山应识金银气，破璧能令鬼蜮愁。抚字喜闻先蔀屋，巡行莫惜访沧洲。医疮已乏心头肉，照水须哀胯下瘤。两境四民歌五裤，一贤二邑解全牛。珠常还浦龙编户，海不扬波蜃结楼。绮岁孔融曾御李，白头王粲欲依刘。择枝绕月同飞鹊，避地浮家狎野鸥。闵贡岂为安邑累，临邛休厌马卿游。江头看竹还须主，不学君家老子猷。
王幼度明府黄元卿国学陈集生太史订游罗浮拟过小园诗以促之
作者：张萱
朝代：明

拄颊遥看喜欲狂，芙蓉万片郁相望。一年花事春将暮，十日心期客未偿。已付青山共腊屐，更呼黄鹄促霞裳。知君不负平原约，四百峰头待举觞。神仙窟宅可冥搜，何日同登十二楼。胜侣已从青眼得，名山宜载綵毫游。迎人木客闻相语，逐水桃花空自流。为报西园有粗粝，淹留一日亦千秋。
王幼度明府黄元卿国学陈集生太史订游罗浮拟过小园诗以促之·其一
作者：张萱
朝代：明

拄颊遥看喜欲狂，芙蓉万片郁相望。一年花事春将暮，十日心期客未偿。已付青山共腊屐，更呼黄鹄促霞裳。知君不负平原约，四百峰头待举觞。
王幼度明府黄元卿国学陈集生太史订游罗浮拟过小园诗以促之·其二
作者：张萱
朝代：明

神仙窟宅可冥搜，何日同登十二楼。胜侣已从青眼得，名山宜载綵毫游。迎人木客闻相语，逐水桃花空自流。为报西园有粗粝，淹留一日亦千秋。
甘霖歌为郡大父荆侯祷雨有应而作也时余方课耕于朱明洞口歌云汉者数矣一旦雨公田以及我私伊谁之赐乃鼓腹而歌甘霖以窃效大田之咏因假笔砚于冲虚观主书其左壁请俟磨崖庶观风者得详览焉
作者：张萱
朝代：明

罗浮之阴丰湖滨，黄童白叟何欣欣。举手加额且倾耳，听我老圃歌甘霖。天启二年秋七月，满地渴鸟啼不绝。蚤稻登场仅疗饥，晚稻栽秧才半畷。吁嗟今民亦何辜，五月不雨六月租。蕴隆虫虫既太甚，上原下隰皆焦枯。月已弯弓仍两额，雷车不踏猪龙宅。可是天公雨禁严，马鬣瓶倾无一滴。三部督邮才且贤，狱无东海上虞冤。土不点水阴或闭，水岂干土阳恒愆。他岁暵荒犹自可，暵荒今岁痛杀我。宿逋督促充军需，叠税勾呼赴官课。一年耕鲜两年藏，三年肉补一年疮。今秋无年便无肉，千疮百孔难禁当。瞻邛昊天宁莫听，谁为何辜民请命。神君慈父有荆侯，日旰辍餐宵辍枕。辍枕深宵独揽衣，侯曰民饥由己饥。山川群望已遍走，内庭露祷长歔欷。灼肤烈日不可迩，自宫徂郊三十里。却辇撤盖暴日中，面目如黧足应疻。一步一祷汗一挥，挥汗成雨雨即随。东隅日出正杲杲，西郊云密已垂垂。顷刻垂云纷四布，社公社母争呵护。盘敦不用斩苍鹅，瓮水何须浮蝎虎。抽针擢颖遍周原，东阡南陌笑声喧。共道十旬无破块，争惊一雨便倾盆。不是珠，不是玉，此是膏脂千万斛。私债完，官租足，十城枯骨皆生肉。荆侯一德格重玄，天公降监民徼福。此福谁能旦夕徼，上格重玄有六条。拯溺救焚悬已解，布新除旧瑟常调。我侯下车才半载，亲贤乐利垂千载。受廛幸是圣人氓，永赖天公仁且爱。君不见扶风太守喜雨亭，未闻一祷通神明。一雨三日何足喜，神功自合归冥冥。今秋有年实侯赐，多鱼有梦歌盈止。奉此神功何所归，归我荆侯千万祀。白首青山植杖翁，甘霖歌罢乐融融。愿言百室皆盈堵，共去磨崖西百峰。
生日示儿辈
作者：张萱
朝代：明

安眠健食腹便便，此日称觞亦快然。啸傲烟霞天逸老，徜徉泉石地行仙。磻溪遇主加三岁，宣圣从心少九年。却喜儿孙能爱日，光阴长买不须钱。
用前韵赠李文娥歌姬
作者：张萱
朝代：明

无端老子出花关，转入花丛便不閒。卧对玉兰春梦起，阳台又在一重山。新花何意傍柴关，花底游蜂莫放閒。欲问青莲采石后，江边可有望夫山。
用前韵赠李文娥歌姬·其一
作者：张萱
朝代：明

无端老子出花关，转入花丛便不閒。卧对玉兰春梦起，阳台又在一重山。
用前韵赠李文娥歌姬·其二
作者：张萱
朝代：明

新花何意傍柴关，花底游蜂莫放閒。欲问青莲采石后，江边可有望夫山。
用平年兄有小舟曰荷花片以诗索赠次来韵赋答
作者：张萱
朝代：明

我亦曾乘太乙莲，归来错问五湖船。因君却欲凌波去，同伴灵龟叶上眠。尘缘敕断勿相牵，何必功成学计然。怪底莫愁不同载，红妆已伴白头仙。玄真原是我前身，不问乘桴击楫人。安得常移五石瓠，与君共结濯缨邻。诏板何烦下鹄头，采芳已向水晶游。一叶不防人负去，笑他争说壑藏舟。兰桡不宿蓼花洲，莫拟山阴棹雪舟。歌罢采莲龟作枕，梦中亦是镜中游。谁倾北斗泻银河，不羡河中挂壁梭。贯月有槎今老懒，成都卜肆复谁过。黑甜久已傲羲皇，副墨名山万古藏。日日枕流非洗耳，疏慵应住水云乡。
用平年兄有小舟曰荷花片以诗索赠次来韵赋答·其一
作者：张萱
朝代：明

我亦曾乘太乙莲，归来错问五湖船。因君却欲凌波去，同伴灵龟叶上眠。
用平年兄有小舟曰荷花片以诗索赠次来韵赋答·其七
作者：张萱
朝代：明

黑甜久已傲羲皇，副墨名山万古藏。日日枕流非洗耳，疏慵应住水云乡。
用平年兄有小舟曰荷花片以诗索赠次来韵赋答·其三
作者：张萱
朝代：明

玄真原是我前身，不问乘桴击楫人。安得常移五石瓠，与君共结濯缨邻。
用平年兄有小舟曰荷花片以诗索赠次来韵赋答·其二
作者：张萱
朝代：明

尘缘敕断勿相牵，何必功成学计然。怪底莫愁不同载，红妆已伴白头仙。
用平年兄有小舟曰荷花片以诗索赠次来韵赋答·其五
作者：张萱
朝代：明

兰桡不宿蓼花洲，莫拟山阴棹雪舟。歌罢采莲龟作枕，梦中亦是镜中游。
用平年兄有小舟曰荷花片以诗索赠次来韵赋答·其六
作者：张萱
朝代：明

谁倾北斗泻银河，不羡河中挂壁梭。贯月有槎今老懒，成都卜肆复谁过。
用平年兄有小舟曰荷花片以诗索赠次来韵赋答·其四
作者：张萱
朝代：明

诏板何烦下鹄头，采芳已向水晶游。一叶不防人负去，笑他争说壑藏舟。
用平年兄有小舟曰荷花片以诗索赠次来韵赋答歌姬玉兰口号见赠亦用其韵即席答之·其一
作者：张萱
朝代：明
体裁：七言绝句

燕子楼前未闭关，白头常伴白云閒。若向五湖同一泛，西园亦是鹿门山。
用韩叔捷大参人日韵
作者：张萱
朝代：明

如何今日人为日，此日为人真可惜。日为禽兽人皆知，禽兽为人人不识。安得日日皆是人，园棘免歌忧罔极。
田伯善少参登罗浮过饮小园留题四律次韵赋谢 其一 百尺楼
作者：张萱
朝代：明

楼居敢谓接瀛寰，把酒凭虚共看山。水色东西芳草外，岚光远近夕阳间。欲从鲍葛探三蹻，遥望罗浮问九还。呼吸公能通帝座，谁云列缺杳难攀。
田伯善少参登罗浮过饮小园留题四律次韵赋谢 其三 清音阁
作者：张萱
朝代：明

命君儒雅更风流，行野忘机狎野鸥。白水一帘聊对酒，青山满几独凝眸。天空雁度声声雨，江冷枫吟叶叶秋。自是桂丛招未得，迁莺应笑谷偏幽。
田伯善少参登罗浮过饮小园留题四律次韵赋谢 其二 品花轩
作者：张萱
朝代：明

蓬径柴扉傍水开，干旄孑孑白云堆。疏丛渐觉惊飙振，稿壤今饶化雨培。绛节拂林啼木客，黄芽匝地护桃孩。自怜老圃秋容淡，何日彝门驾再回。
田伯善少参登罗浮过饮小园留题四律次韵赋谢 其四 香玉洞
作者：张萱
朝代：明

选胜探奇惬素心，逍遥空谷语移阴。入林欲索巡檐笑，辍轭閒听跪石吟。芳讯陇头春尚远，香魂月下梦能寻。野人未效南金报，惠我空惭绿绮琴。
田伯善少参登罗浮过饮小园留题四律次韵赋谢·百尺楼
作者：张萱
朝代：明

楼居敢谓接瀛寰，把酒凭虚共看山。水色东西芳草外，岚光远近夕阳间。欲从鲍葛探三蹻，遥望罗浮问九还。呼吸公能通帝座，谁云列缺杳难攀。蓬径柴扉傍水开，干旄孑孑白云堆。疏丛渐觉惊飙振，稿壤今饶化雨培。绛节拂林啼木客，黄芽匝地护桃孩。自怜老圃秋容淡，何日彝门驾再回。命君儒雅更风流，行野忘机狎野鸥。白水一帘聊对酒，青山满几独凝眸。天空雁度声声雨，江冷枫吟叶叶秋。自是桂丛招未得，迁莺应笑谷偏幽。选胜探奇惬素心，逍遥空谷语移阴。入林欲索巡檐笑，辍轭閒听跪石吟。芳讯陇头春尚远，香魂月下梦能寻。野人未效南金报，惠我空惭绿绮琴。
甲子七夕雨中韩寅仲明府绪仲太史同新安孙子真携两姬过集
作者：张萱
朝代：明

霢霂连宵黯不开，何当巧夕更闻雷。秋新已觉晴常少，人老谁能巧得来。舞态歌声空见妒，云情雨意莫相猜。明年此夕知同否，醉不厌厌莫拟回。
甲子元日邑侯裒谷孙公枉驾投辖既贻珠玉复命棋枰留酌竟日喜而赋谢
作者：张萱
朝代：明

青阳载启逗馀褰，拂雨停镳问考槃。绮散馀霞仙□笔，盘无兼味腐儒餐。弦歌已奏缁衣好，鸡黍言寻缟带欢。见说康衢皆击壤，采风应及硕人宽。彝门何意驻神君，首祚行春驾紫氛。笑拥文楸容对垒，戏挥綵笔羡凌云。千秋大业文章伯，一日清欢麋鹿群。从此乐郊无硕鼠，白头努力事耕耘。
甲子元日邑侯裒谷孙公枉驾投辖既贻珠玉复命棋枰留酌竟日喜而赋谢·其一
作者：张萱
朝代：明

青阳载启逗馀褰，拂雨停镳问考槃。绮散馀霞仙□笔，盘无兼味腐儒餐。弦歌已奏缁衣好，鸡黍言寻缟带欢。见说康衢皆击壤，采风应及硕人宽。
甲子元日邑侯裒谷孙公枉驾投辖既贻珠玉复命棋枰留酌竟日喜而赋谢·其二
作者：张萱
朝代：明

彝门何意驻神君，首祚行春驾紫氛。笑拥文楸容对垒，戏挥綵笔羡凌云。千秋大业文章伯，一日清欢麋鹿群。从此乐郊无硕鼠，白头努力事耕耘。
甲子守岁
作者：张萱
朝代：明

一年踪迹混樵渔，斗转今宵日月除。喧枥喜无新贵马，亲灯犹有未完书。优游卒岁閒偏健，潦倒逢人拙更疏。非惜残更畏衰老，欲留旧腊共踌躇。
甲子秋七月入宝安访温尔惇年丈于滋兰阁招同尹用平年丈载酒邓玄度邻仙楼尔惇以善酿闻弟豪饮兼人诸同社皆避席出
作者：张萱
朝代：明

瑟瑟西风泛楚蘋，怀人秋色一番新。烟霞共老惟须醉，兄弟相过莫厌频。芳佩葳蕤兰九畹，雄心潦倒酒千巡。紫霞仙侣今投辖，与尔同浇万古尘。
甲子秋七月入宝安过访邓玄度观察镜园同尹用平温尔惇两年丈饮邻仙楼用杜少陵游何将军山林十诗四十韵
作者：张萱
朝代：明

出郭四五里，穿林三两桥。回溪环宝镜，层构切璇霄。客是乘风至，君非折简招。伊人尽仙侣，霞外共逍遥。地僻烟霞古，秋新水木清。移花常带蝶，种柳为留莺。共醉琼饴酒，曾分玉糁羹。正怜形问影，却向镜中行。忆别契已阔，重来乐不支。连床花底雨，投辖柳边池。我辈喜长在，外人那得知。楼头龙气合，五色正纷披。拄颊山如画，分题笔有花。文曾誇隐鹄，珠已握灵蛇。树密秋光媚，台高月色赊。不须问蓬岛，大药在邻家。花径缘溪转，柴门傍竹开。疏渠浇菡萏，选石护榔梅。酒态吹风去，诗情逐雨来。落花閒不扫，恐损石栏苔。同游惟鹿豕，引兴有林泉。片语皆黄绢，幽怀重楚绵。时来问字客，日损卖文钱。地主真千古，前身在辋川。瓦盘青䭀软，石鼎紫茸香。竹翠攒朝霭，荷风借夕凉。食苹文鹿伏，在藻锦鳞藏。最喜开林处，旗峰独郁苍。凌波舟作屋，处陆屋乘池。石齿响䩕角，花须絓接䍦。为寻许道士，不问蔡家儿。努力共幽讨，时时杖履随。破雨山啼鸟，登台衣湿云。卯酲仍命酒，泥饮亦论文。花晕露初泫，岸痕潮已分。美人贻杂佩，兰蕙日缤纷。良会既不偶，清欢当若何。君虽一不少，我亦百非多。醉舞月留影，咏归山答歌。买邻今已就，得酒便相过。
甲子秋七月入宝安过访邓玄度观察镜园同尹用平温尔惇两年丈饮邻仙楼用杜少陵游何将军山林十诗四十韵·其一
作者：张萱
朝代：明

出郭四五里，穿林三两桥。回溪环宝镜，层构切璇霄。客是乘风至，君非折简招。伊人尽仙侣，霞外共逍遥。
甲子秋七月入宝安过访邓玄度观察镜园同尹用平温尔惇两年丈饮邻仙楼用杜少陵游何将军山林十诗四十韵·其七
作者：张萱
朝代：明

瓦盘青䭀软，石鼎紫茸香。竹翠攒朝霭，荷风借夕凉。食苹文鹿伏，在藻锦鳞藏。最喜开林处，旗峰独郁苍。
甲子秋七月入宝安过访邓玄度观察镜园同尹用平温尔惇两年丈饮邻仙楼用杜少陵游何将军山林十诗四十韵·其三
作者：张萱
朝代：明

忆别契已阔，重来乐不支。连床花底雨，投辖柳边池。我辈喜长在，外人那得知。楼头龙气合，五色正纷披。
甲子秋七月入宝安过访邓玄度观察镜园同尹用平温尔惇两年丈饮邻仙楼用杜少陵游何将军山林十诗四十韵·其九
作者：张萱
朝代：明

破雨山啼鸟，登台衣湿云。卯酲仍命酒，泥饮亦论文。花晕露初泫，岸痕潮已分。美人贻杂佩，兰蕙日缤纷。
甲子秋七月入宝安过访邓玄度观察镜园同尹用平温尔惇两年丈饮邻仙楼用杜少陵游何将军山林十诗四十韵·其二
作者：张萱
朝代：明

地僻烟霞古，秋新水木清。移花常带蝶，种柳为留莺。共醉琼饴酒，曾分玉糁羹。正怜形问影，却向镜中行。
甲子秋七月入宝安过访邓玄度观察镜园同尹用平温尔惇两年丈饮邻仙楼用杜少陵游何将军山林十诗四十韵·其五
作者：张萱
朝代：明

花径缘溪转，柴门傍竹开。疏渠浇菡萏，选石护榔梅。酒态吹风去，诗情逐雨来。落花閒不扫，恐损石栏苔。
甲子秋七月入宝安过访邓玄度观察镜园同尹用平温尔惇两年丈饮邻仙楼用杜少陵游何将军山林十诗四十韵·其八
作者：张萱
朝代：明

凌波舟作屋，处陆屋乘池。石齿响䩕角，花须絓接䍦。为寻许道士，不问蔡家儿。努力共幽讨，时时杖履随。
甲子秋七月入宝安过访邓玄度观察镜园同尹用平温尔惇两年丈饮邻仙楼用杜少陵游何将军山林十诗四十韵·其六
作者：张萱
朝代：明

同游惟鹿豕，引兴有林泉。片语皆黄绢，幽怀重楚绵。时来问字客，日损卖文钱。地主真千古，前身在辋川。
甲子秋七月入宝安过访邓玄度观察镜园同尹用平温尔惇两年丈饮邻仙楼用杜少陵游何将军山林十诗四十韵·其十
作者：张萱
朝代：明

良会既不偶，清欢当若何。君虽一不少，我亦百非多。醉舞月留影，咏归山答歌。买邻今已就，得酒便相过。
甲子秋七月入宝安过访邓玄度观察镜园同尹用平温尔惇两年丈饮邻仙楼用杜少陵游何将军山林十诗四十韵·其四
作者：张萱
朝代：明

拄颊山如画，分题笔有花。文曾誇隐鹄，珠已握灵蛇。树密秋光媚，台高月色赊。不须问蓬岛，大药在邻家。
甲子秋八月客五羊再晤□□周斗文有不遇之叹赋此别之
作者：张萱
朝代：明

年来自笑足三馀，不向明时赋子虚。白发相逢皆按剑，青山归去好藏书。探怀已敝祢生刺，弹铗空歌冯氏鱼。知己一人原自足，王门何必曳长裾。
甲子秋日入邓玄度镜园得诗十章次杜少陵过何氏山林韵乙丑春正月重入镜园复次少陵重过何氏山林二十韵得诗五章
作者：张萱
朝代：明

我为前度客，君有隔年书。再晤亦投辖，问奇频造庐。松眠云外鹤，莲戏石边鱼。自笑买邻者，何时更卜居。昨到竹已密，今来影更移。护根花鸭子，绷锦箨龙儿。药圃兰盈畹，葑田潮半陂。春明防俗客，须为补疏篱。一径水云处，万家砧杵时。长杯对短檠，旧客把新诗。睡熟曾吞锦，梦来休挂丝。且携白社客，同赴赤松期。击钵韵常险，敲灯话更长。瓦盘供菜甲，石鼎试茶鎗。但种陶潜秫，休持蔡泽梁。重来花信好，酌醴荐东皇。把臂复今日，入林从去年。池开环玉溜，奁满晕珠泉。松菊已成径，丝麻亦有田。千秋自光焰，不必冷灰然。
甲子秋日入邓玄度镜园得诗十章次杜少陵过何氏山林韵乙丑春正月重入镜园复次少陵重过何氏山林二十韵得诗五章·其一
作者：张萱
朝代：明

我为前度客，君有隔年书。再晤亦投辖，问奇频造庐。松眠云外鹤，莲戏石边鱼。自笑买邻者，何时更卜居。
甲子秋日入邓玄度镜园得诗十章次杜少陵过何氏山林韵乙丑春正月重入镜园复次少陵重过何氏山林二十韵得诗五章·其三
作者：张萱
朝代：明

一径水云处，万家砧杵时。长杯对短檠，旧客把新诗。睡熟曾吞锦，梦来休挂丝。且携白社客，同赴赤松期。
甲子秋日入邓玄度镜园得诗十章次杜少陵过何氏山林韵乙丑春正月重入镜园复次少陵重过何氏山林二十韵得诗五章·其二
作者：张萱
朝代：明

昨到竹已密，今来影更移。护根花鸭子，绷锦箨龙儿。药圃兰盈畹，葑田潮半陂。春明防俗客，须为补疏篱。
甲子秋日入邓玄度镜园得诗十章次杜少陵过何氏山林韵乙丑春正月重入镜园复次少陵重过何氏山林二十韵得诗五章·其五
作者：张萱
朝代：明

把臂复今日，入林从去年。池开环玉溜，奁满晕珠泉。松菊已成径，丝麻亦有田。千秋自光焰，不必冷灰然。
甲子秋日入邓玄度镜园得诗十章次杜少陵过何氏山林韵乙丑春正月重入镜园复次少陵重过何氏山林二十韵得诗五章·其四
作者：张萱
朝代：明

击钵韵常险，敲灯话更长。瓦盘供菜甲，石鼎试茶鎗。但种陶潜秫，休持蔡泽梁。重来花信好，酌醴荐东皇。
甲子秋日过懒庵访用平同人过邻仙台访邓玄度观察皆别三年远矣
作者：张萱
朝代：明

雨过风柔五两轻，残霞晴挂宝安城。三年寤寐三秋客，一水蒹葭一日程。社结芳邻仙可侣，斓成孤枕梦偏清。重来为赴平原约，家酿君应日日倾。
甲寅元日试笔
作者：张萱
朝代：明

献岁慈闱喜不禁，儿孙罗列酒频斟。春光欲换蟠桃面，雨色先催寸草心。避世数年犹觉晚，入山今岁更须深。怜春尚有江淹笔，独对梅花一醉吟。